text:
Mu mpera z’icyumweru gishize nibwo amakuru yatangiye gucicikana ko Miss Sandra Teta afunzwe nyuma y’igihe kinini yari amaze atagaragara. IGIHE yahawe amakuru ko uyu mukobwa afunganwe n’izindi mfungwa n’abagororwa b’abagore muri Gereza ya Nyarugenge mbere y’uko bimurirwa ahandi.
Umuvugizi w’Urwego rw’Amagereza mu Rwanda, SIP Hillary Sengabo yabwiye IGIHE ko muri dosiye ya Miss Sandra Teta bigaragara ko akurikiranyweho icyaha cy’ubuhemu no gutanga sheki itazigamiye.
Yagize ati "Ntabwo nzi neza igihe Sandra yagereye hano ariko mu byo akurikiranyweho harimo icyaha cy’ubuhemu n’icyo gutanga sheki itazigamiye."
SIP Hillary Sengabo yavuze ko Miss Sandra Teta yahawe iminsi 30 yo gufungwa by’agateganyo mu gihe hagikorwa iperereza ryimbitse no gutegura neza urubanza aregwamo na Serena Hotel ari nayo imurega kuyiha sheki itazigamiye.
Sandra Teta yaherukaga kuvugwa cyane mu itangazamakuru mu Ukwakira 2016 kubera ibibazo yari afitanye n’ Ikompanyi icuruza inzoga zikomeye yitwa STS Trade yamureze muri Polisi y’u Rwanda imushinja kurigisa inzoga zifite agaciro ka miliyoni zisaga eshanu yahawe ubwo yateguraga ibirori bya ‘Teta All Red Party’.
Ni ku nshuro ya gatatu Sandra Teta afunzwe akekwaho icyaha cyo gutanga sheki zitazigamiye, bwa mbere yatawe muri yombi tariki ya 22 Nyakanga 2015, icyo gihe yishyuzwaga n’umucuruzi witwa Nkusi Godfrey wamuhaye amafaranga 4,800,000 ubwo yateguraga ibirori by’imideli bya Rwanda International Fashion World (RIFAW).
Yaherukaga gufungwa mu Ugushyingo 2015, nabwo yakekwagaho gutanga sheki eshanu zitazigamiye. Icyo gihe Ubushinjacyaha bw’u Rwanda bwatangaje ko izo sheki zari zihwanye n’amafaranga miliyoni 28.
Ibyumweru bitatu birashize Sandra Teta atagaragara, umunyamakuru wa IGIHE yaherukaga kumubona mu mpera za Gashyantare 2017 muri kamwe mu tubari dukomeye i Nyarutarama.


c: text/html

text:
Perezida wa Republika Paul Kagame kuri uyu wa kane yageze i Abu Dhabi muri Leta zunze ubumwe z’Abarabu.
Amakuru yatangajwe ku rukuta rwa twitter rw’ibiro by’umukuru w’igihugu cy’u Rwanda, avuga ko perezida Kagame yanagiranye ibiganiro na HH Sheikh Mohamed bin Zayed Al Nahyan, igikomangoma cya Abu Dhabi akaba n’umuyobozi w’ikirenga wungirije w’ingabo za Leta zunze ubumwe z’abarabu.
Umukuru w’Igihugu na Sheikh Mohamed Bin Zayed baganiriye ku mubano mwiza uri hagati ya UAE n’u Rwanda no ku buryo warushaho gukomera, abaturage b’ibihugu byombi bakawungukiraho.
Barebeye hamwe ubufatanye mu bukungu, ishoramari, iterambere, ibibazo bya politiki ibi bihugu bihuriyeho n’amahirwe ahari mu kurushaho kuzamura ubucuti hagamijwe inyungu za buri wese.
RBA

robotstxt: allowed

filter: keep


text:
Umutoza ushobora gusimbura Arsene Wenger yamaze kumenyekana
Nubwo Arsene Wenger agifite iminsi yo kuba ari muri Arsenal ariko ijambo rigaragaza ko abyina avamo aheruka kuvuga ryemereye ba nyir’ikipe gutekereza ku bamusimbura barimo Mikel Arteta umutoza wa Gatatu muri Manchester City.
Gusa mu gihe ariwe watekerejwe kugeza ubu ngo biracyashoboka cyane kuganira n’abandi ariko kuri iyi nshuro ubuyobozi bw’ikipe ya Arsenal bwamaze kwanzura ko bugiye kugirana ibiganiro na Mike Arteta kugira ngo harebwe uko yatangira kushyirwa mu mitima y’abarashi mu maguru mashya.
Ibi ngo ntabwo babikoreye kugira ngo bashimishe abafana ba Arsenal ko Arteta asanzwe ari mazina azwi gusa nanone ngo muri Arsenal by’umwihariko abayobozi bayo ngo bafite inshingano zo gushakisha uwasimbura umutoza ucyuye igihe.
Ubuyobozi bwa Arsenal buvuga ko bwatangiye gutekereza ku wasimbura Wenger, mbere yuko asezera ku butoza kuko babonaga ari ho bishya bishyira.


text:
Nk置ko abantu benshi bamaze kubibona, haba mu gisagara ca Bujumbura canke hagati mu gihugu, haramaze kuvuka amashirahamwe menshi yo kwinonora imitsi yaba ay誕bakozi ba Leta, ay誕bikorera utwabo canke ay誕banyeshure, aho usanga abanywanyi bahura mu mpera z段ndwi bakinorora imitsi mu nkino n段bikorwa bitandukanye maze bagakomeza ubucuti. Kur置yu w棚mana 22 nzero twaritavye ubutumire bw置mugwi Huza Club ufise icicaro muri Komine Ntahangwa tukaba tubiganirira ibikorwa umaze gushikako n段migambi ufise.
Huza : izina ryatowe mu kwerekana ko inkingi nyamukuru y置mugwi ar置guhuza urwaruka
Nk置ko twavyiganiriwe na Jean Didier Ntungwanayo, umuyobozi w置wo mugwi, iciyumviro co kuwushinga cavuye ahanini ku mwitwarariko wo kugira ihuriro ryo guhanahana ivyiyumviro ku migambi yo kwiteza imbere bikajana no gukomeza ubucuti mu kwinonora imitsi bari hamwe. Niho rero baca batora izina ォ Huza サ nk段kimenyetso c置ko ingendo nyamukuru ar段yo guhuza urwaruka, bagashira hamwe ivyiyumviro bitandukanye maze bagashobora kwiteza imbere bakanabera akarorero urundi rwaruka.
Yarongeye aratumenyesha uko uwo mugwi utunganijwe: ufise urwego nyobozi rugizwe n置mukuru w置mugwi n段cegera ciwe, bagaca bafashwa n置munyamabanga nshingwabikorwa, uwujejwe gutunganya imigambi hamwe n置munyabigega n段cegera ciwe. Nk置ko uwo mugwi ushingiye ku bikorwa vyo kwinonora imitsi, ufise kandi n置mugwi w置buhinga ujejwe gutunganya ivy段nkino harimwo n置mumenyereza w置mupira w誕maguru Eric Sinzobahwanya yabinonosoye mu gihugu ca Cameroun, akaba yarashimye ivyiyumviro vy置rwo rwaruka aca aritanga kuza ararufasha mu myimenyerezo.
Abandi banywanyi bahurikiye muri Huza Club bagizwe n置rwaruka rukuze n置rukiri ruto, hakaba harimwo abaganga, abashingwamanza, abasirikare, inyamiramabi, abahinga batandukanye mu burimyi, mu gutumatumanako amakuru, mu vy置butunzi n段bindi vyinshi. Harimwo kandi n置rwaruka rukiri mu mashure n置rundi rukora imyuga itandukanye hakaba harimwo n誕bakinyi basanzwe bakina mu migwi y置mupira w誕maguru y段cicaro ca mbere n段ca kabiri bashimye kuza baraza kwifatanya na Huza Club mu myimenyerezo yabo bagirira kw段shure Lyc馥 du Saint Esprit isaha zitandatu ku musi w棚mana.
Ibikorwa Huza Club imaze kurangura n段migambi bafise
Justin Nibatunge ajejwe gutunganya imigambi mur置wo mugwi yaraduciriye ku mayange ibikorwa nyamukuru bimaze kurangurwa n段migambi ya vuba na kazoza. Yatumenyesheje ko kuva umugwi utanguye gukora muri Ntwarante 2016, hamaze kurangurwa ibikorwa bitari bike n段bidi bikaba biri mu nteguro, bikuru bikuru akaba ar段bi:
- Mu ntumbero yo kwunga ubucuti n置rwaruka rwo mu zindi ntara, Huza Club yaragendeye umugwi Maendeleo FC w段 Kayero mu ntara ya Rutana. Mur置rwo rugendo urwaruka rwa Huza Club rwahungukiye vyinshi cane kuko harimwo bamwe bamwe batari bwigere bahonyoza ikirenge kure y段 Bujumbura bakaba baboneyeho akaryo ku kubona ubwiza bw段gihugu nk段manga ya Nyakazu n段sumo ryo mw棚shanga.
- Huza Club yarongeye irakina n段migwi y段mikino ya kivandimwe itandukanye i Bujumbura na cane cane iyo muri komine Ntahangwa, ikaba itegekanya kubandanya ico gikorwa no kungedera iyindi imigwi yo mu gihugu hagati mu ntumbero yo gufasha abanywayi bayo kumenya igihugu no kwonga ubucuti n置rwaruka rwo mu zindi ntara.
- Bivanye n置ko Huza Club ihurikiyemwo urwaruka rufise ubumenyi butandukanye, hariko hatunganywa umugambi munini wo gusangira ubumenyi n置rundi rwaruka na cane urwo mu ntara zo hagati mu gihugu, bikazoza birakorwa i ruhande yo gukina n段migwi y段nkino za kivandimwe yo mur置two turere.
- Huza Club imaze igihe itororokanya impuzu z誕bana bakiri bato, ikaba ifise umugambi wo kuzogendera amarerero y段mpfuvyi yitwaje agakemanyi kagizwe n段mpuzu, n置tundi tuntu nkenerwa tuzoba twabonetse, ko gutanga hahajeje kuba inkino.
- Huza Club ifise kandi umugambi wo gutunganya ibikorwa vyo kwigisha umupira w誕maguru abana bakiri bato no kwiyagura mu gutunganya no gukomeza izindi nkino mu ntumbero yo kwinonora imitsi mu buryo butandukanye.
Jutin Nibatunge yatubwiye ko hari n段yindi migambi myinshi iriko irategurwa akaba yaciye aboneraho n誕karyo ko guhamagira uwo wese yoba afise ikigumbagumba co gufasha mur段yo migambi kubashigikira uko ashoboye kwose kuko gushika kur段no saha, Huza Club yikora ku ntererano z誕banywanyi mu kugura ibikoresho no gutunganya ibikorwa, akaba ar段ntambamyi nini kuko usanga ibikenewe ari vyinshi kurusha ivyo abanywanyi bashobora kuronka. Uwo wese yokwipfuza kubashigikira ashobora kubibamenyesha mu kwakura kuri 71 74 16 04
Mu myimenyerezo bakoze kur置yu w棚mana, bari bigabuye bakina hagati y誕bamaze kwubaka izabo n誕bakiri abasore, abasore barirahiye abubatse izabo ibitsindo bitanu kuri bibiri.
Jason Neretse


text:
Nyuma yo kwinubira uburyo bakiriwe, ingendo ndende bakoze zitateganyijwe ukongeraho ko Antoine Hey atsishimiye uburyo yasifuriwe ku mukino wa mbere ufungura irushanwa rya CECAFA y’ibihugu, kuri ubu yahisemo guhindura 11 yabanjemo ku mukino ufungura iri rushanwa azana abari ku ntebe y’abasimbura binateganyijwe ko ashobora no guhindura uburyo yabakinishagamo.
Ukurikije abakinnyi bari buze kubanza mu kibuga Antoine Hey kuri uyu mukino wa Zanzibar araza kuva ku buryo amenyereweho bwa 3-5-2 hanyuma akoreshe iya 4-3-3
Ku isaha ya 13:00’ za hano mu Rwanda, i Machakos muri Kenya ikipe y’igihugu y’u Rwanda iraba ikina umukino wa kabiri w’irushanwa rya CECAFA y’ibihugu ihura na Zanzibar, mu umukino umutoza w’ikipe y’igihugu Amavubi Antoine Hey, yahisemo guhindura ikipe yose yabanjemo ku mukino u Rwanda rwatsinzwemo na Kenya 2-0 bitewe n’ibibazo by’umunaniro, amakirita n’imvune.
Antoine Hey avuga ko abakinnyi be baniwe cyane kuko bakoze urugendo rw’ibirometero 359.5 Km Kuva Nairobi ugera Kakamega aho bakiniye umukino wa mbere. Aho bageze mu mujyi wa Nairobi bagasanga aho umukino wagombaga kubera wimuwe watwawe Kakamega kuri Bukhungu Stadium.
Mu kiganiro n’itangazamakuru kuri uyu wa Mbere Antoine Hey yavuze ko agomba guhindura ikipe ye yose yabanjemo ku mukino wa Kenya akazana inshya bitewe n’ibibazo by’umunaniro abakinnyi be bafite, ikarita itukura yahawe myugariro Kayumba Soteri, n’ikibazo cy’imvune gifitwe na kapiteni w’iyi kipe Eric Ndayishimiye bakunze kwita Bakame.
Dore 11 biteganyijwe ko umutoza ari buze kubanzamo(4-3-3)
Umuzamu: Kimenyi Yves,
Ba myugariro: Ombolenga Fitina, Rugwiro Herve, Mbogo Ally, Imanishimwe Emmanuel,
Abo hagati: Niyonzima Ally, Niyonzima Olivier Sefu, Amran Nshimiyimana,
Ba rutahizamu: Muhadjiri Hakizimana, Maxime Sekamana na Nshuti Innocent
Canisius Kagabo


text:
Nyamirambo: Kuri uyu wa Kane, mu rukiko rwisumbuye rwa Nyarugenge, Mugesera Léon yasabye kongererwa igihe kingana n’amezi abiri yo kwitegura neza kugira ngo yitabe urukiko.
Ubwo yagezwaga imbere y’ubucamanza ahagana saa mbili na mirongo itanu za mu gitondo, mu ikote rifite ibara ry’ubururu bwerurutse, aherekejwe n’umwunganira by’agateganyo Maître Mutunzi Donat, Mugesera yamenyeshejwe n’umucamanza Murererehe Sauda ko iminsi irindwi iteganywa n’itegeko yarangiye, bityo Mugesera akaba yagombaga kwitaba urukiko.
Mugesera yahise asaba urukiko kumwongerera igihe kingana n’amezi abiri. Zimwe mu mpamvu yatanze hari uko agomba gushaka umwunganizi mu rubanza; yavuze ko yashakaga umwunganizi ukomoka mu gihugu cya Canada ariko akaba yaramubwiye ko ataboneka ahubwo akaba yamushakira abandi bunganizi bajya bakorana nawe baba mu Rwanda.
Maître Mutunzi wari umwunganizi we yatangarije abanyamakuru ko yiteguye kuba yamuburanira mu gihe yaba abuze umwunganizi we.
Umushinjacyaha muri uru rubanza Ndibwami Rugambwa we yavuze ko mu gihe itegeko ribyemera, Mugesera agomba guhabwa aya mezi abiri yo kwitegura no gushaka umwunganizi mu rubanza ariko amusabira kuguma afunze mu gihe kingana n’aya mezi yose.
Mugesera wabonaga ku maso akeye yongeye kwambikwa amapingu asubizwa mu modoka, ajyanwa aho acumbikiwe na Polisi.
Ukuzanwa mu rukiko kwa Mugesera kwari kwahuruje abanyamakuru benshi b’ibinyamakuru bitandukanye ndetse n’abakorera amaradiyo.
Mugesera wari umwe mu bayobozi b’ishyaka MRND mu cyahoze ari Gisenyi akurikiranyweho kugira uruhare mu gusaba ko Abatutsi bicwa, cyane cyane mu ijambo yavugiye mu ruhame ku Kabaya kuwa 22 Ugushyingo 1992.
Yagejejwe mu Rwanda ku mugoroba wa tariki ya 24 Mutarama 2012, nyuma yo kuva muri Canada aho yaje azanywe n’indege yihariye (private jet).
Mugesera azongera kwitaba urukiko kuya 2 Mata 2012.
Foto: Cyril NDEGEYA


text:
U Rwanda na Tanzania i Mwanza tariki 22/01/2015
Umutoza w’ikipe y’igihugu y’abatarengeje imyaka 23, Stephen Constantine yahamagaye abakinnyi 25 bo gutegura umukino wa gicuti na Tanzania uteganyijwe kuba tariki ya 22/01/2015 kuri Stade ya Kirumba i Mwanza.
Uyu mukino uri mu rwego rwo kwitegura amajonjora y’igikombe cy’Afurika cy’abatarengeje imyaka 23 azaba muri uyu mwaka guhera mu kwezi kwa kane.U Rwanda rugiye gukina na Tanzania nyuma yo kunganya 0-0 n’igihugu cy’u Burundi mu mukino wabaye tariki ya 20/12/2015 I Kigali.
Umutoza Stephen Constantine aragera mu Rwanda mu mpera z’iki cyumweru azakoresha imyitozo guhera kuwa mbere tariki ya 19/01/2015 kuri Sitade Amahoro nyuma yaho abakinnyi bose bahamagawe bageze kuri Hotel La Palisse I Nyandugu aho ikipe izakorera umwiherero.
Ikipe y’igihugu izakora imyitozo kabiri ku munsi kuva kuwa mbere kugeza kuwa gatatu mugitondo mbere y’uko berekeza I Mwanza kuwa gatatu nyuma ya saa sita.
Mu majonjora yo gushaka n’itike y’imikino Olimpiki izabera i Rio de Janeiro mu 2016, u Rwanda ruzahura na Somalia itsinze ikine na Uganda mbere yo guhura na Misiri itsinze ibone itike.
Imikino ya nyuma izabera muri Congo Kinshasa kuva tariki ya 5-19 Ukuboza 2015, amakipe atatu ya mbere ahagarire Afurika mu mikino olimpiki mu 2016.
Abakinnyi bahamagawe :
Abanyezamu : Nzarora Marcel (Police FC), Steven Ntalibi (Police FC) na Olivier Kwizera (APR FC)
Ba Myugariro : Soter Kayumba (AS Kigali), Ismail Nshutiyamagara (APR), Emery Bayisenge (APR), Michel Rusheshangonga (APR), Fitina Omborenga (SC Kiyovu), Janvier Mutijima (AS Kigali) na Eric Rutanga (APR).
Abakina hagati : Haruna Niyonzima (Yanga), Jean Baptista Mugiraneza (APR), Rachid Kalisa (Police), Justin Mico (AS Kigali), Savio Nshuti Dominique (Isonga), Patrick Sibomana (APR), Jean Claude Zagabe (Mukura), Kevin Muhire (Isonga), Andrew Buteera (APR) na Emmanuel Sebanani (Police).
Ba Rutahizamu : Ernest Sugira (AS Kigali), Danny Usengimana (Isonga), Bertrand Iradukunda (APR), Innocent Ndizeye (Amagaju) na Issa Bigirimana (APR).
NB : Abakinnyi barengeje imyaka 23 :
Ismail Nshutiyamagara (APR), Haruna Niyonzima (Yanga), Jean Baptista Mugiraneza (APR), Jean Claude Zagabe (Mukura) na Ernest Sugira (AS Kigali)


text:
Comme on aime entendre que plus on rit plus on ajoute des annees a vivre le Groupe Twenga Slyle vous a fait un top 10 des blagues en Kirundi juste pour vous aidez a bien reposer vos nerfs…
-
- Hahahahah abasazi babiri hahahah oya nanj nohava nsanga nasaz kuko hahahahah reka num oya ndababaz nind amaz kwumviriza ikiganirro camayira kuri R.P.A mWoba mumaz kwumva akajwi kumuntu aguma avuga ngo Amayira Amayira…oky soit tugaruk abo basazi babiri sasa barahaririy umw ati jw iri jwi ndarizi uyu muntu avuga Amayira twarigany uyundi naw ati ww urasara mwigany gt kandi ariko avugira mwiradiyo ega baraharira bashaka no kugwana umw ati Twarigany uwundi naw oya uyu ari mwiradiyo ntimwigany ega baruhuz ya radio bayisambuy piece par piece kugira batore aho ako kajwi kariko karavugira hahahahahah iyi nkuru ndayituy umugenzi w’ISI ndazi ko aca yimenya…
- Umwana yariko aratembera na papa wiwe mwibarabara,ahura na prof wiw,papa wiw aramub8ra«bura k8nyegeza eaba prof waw kandi umaze imi6 udatonda»umwana am8shura«inyegeze ahubwo ww papa kbra namub8y ko wapfuye arico gituma nsiba !!!!
- umukobwa yariko atera inkuru abandi bakobwa bagenzi biwe!!! nari nagiye muri birthday y’umujama wanje mpura ni umuhungu umwe ubwo nyene nkimubona ndamusuzugura, umuhungu aranyngera arambaza izina ryanje ndarimubwira namusuzuguye, arambwira ngo ndi mwiza ndamutwengera namusuzuguy, arambwira ngo tuje inyuma y’inzu ico ambwira ndagenda namusuzuguye, dushitseyo atangura kumfatafataho ndamureka arabikora namusuzuguye aja mu vyo kunsoma ndamusoma namusuzuguye, anyambura udushambara ndavyirengagiza arabikora namusuzuguy, maze tubijamwo ariko ndamusuzugura ndinda mpeza namusuzuuuuuuuuguye….twarinze tukivana nkimusuzugura…
- umutama yakunda kuraba cane umupila yashobora noguheba icupa muri bar akaja kuraba match iwiwe….umunsi umw reroyari yakaniy kuraba match ya barcelon hamw na arsenal…agishika muhira iw baramwugurira umugor wiw yariyagendew nuwundi mugabo ariko aramucamwo nyamugab amwumvis ntiyarons umwanya wo kwambara aca aja kwinyegeza nyuma ya kabati hahahah serugo aca arashika ashikira ku t.v nta numwanya wokugukura i shoes yarafis kubrayashits asanga match yatanguy vyakabay kera ariko araba match umu joueur umw wa barca akoraikosa hama bamuha carton rougekubera ishavu wa mu joueur aca asohoka mukibuga ariko aja murivestiaire akura mayo yari yambay entr temp wamugabo yinyegej aca arakawuka ava inyuma yakabati asohoka ari torce nu arasohoka munzu hama umugore aca arakurikira umugabo wiw ntiyatahuy ibibay aca aramubazo uwo muntu yarahjj gusohoka umugor naw ati: ” AAaah cheri we naw uragorana ati ntiwabibonye ni wa mu joueur bahjj guha carton rouge….”
- hari umukecuru yari asanzwe ari ku mirimo yiwe yamisiyo, yari umurimyi, akaba ari umukecuru atigeze yubaka ekambere ntanuwamuha mwaramutse cank mwiriwe!!! Ariko aririmira afatwa ni umusonga yikika igisaka kugira arangize umusonga wiwe!!!! ntibigenze ukwo ariko arabikora azayumva akatsi kamwagaje aca ariha akaruru ngo yururuweeee uwapfuye yarihuse ubwo ga mama w’umukondo hari uwokwiyumvira kw’inyuma y’imyaka 60 hari uwo ndamukije emweee ntawotanga kwihebura Imana…we yagira ngo aronse abashitsi naho cari icatsi kiriko kiridegemvya!!!!!!
- MWI KOMINE IMW ya bujumbura hari umugabo yakunda umugore wiwe cane. ariko umugore wiwe yaramuvanga rwose. ababanyi babwira wamugabo ko umugore wiwe amuvanga kandi rwose. ninaho yacafata imigambi yokumufata en flagran déli. ari kukazi ababanyi baramuterefona bamubwirako wamuhabara wumugore ariwe. wamugabo afata moto yihuta kugira afate wamugabo numugore wiwe. ageze imuhira asanga umuryango urugaye. yitera kubabanyi atiza ishoka kugira ateme wamugabo. aradodora afise yashoka wamugabo acaza arugurura. o fait yaciye asanga arikigabo cikigangi rwose kingana na JOHN CENA. yaciye akibwira ati” mushinganta nashaka ungurire iyi shoka nimba bishoboka”
- hari umu type yinamuye aja gu tereta i mome iraho!!! umumome araho aritegerza le gars abona ni mubi vya hatari!!! donco ntiyari ama gou yiwe!!!! umu mome aca ari namura hakumubwira ngo wapi ntibikunda kuko umu type ari mubi umu mome aca aha inyishu le gars amubwira ngo nakwiheje neza ncansanga ufise UBWIZA NTAKUNDA…
- umuhungu yasohokanye na copine wiwe bigeze minuit umudada abona ko type nta gahunda yo gutaha afite nuko la fille atega moto arataha,umutype nawe byatinze afata imodoka yiwe ya toyota hilux arataha,ageze mu nzira traffic police iramufata;utwaye imodoka wasinze type atangira gusaba imbabazi iruhande moto ingongana n’imodoka policier yiruka kureba uko bigenze type yinjira mu modoka arataha araryama bukeye yumva baradodoye ku muryango,arasohoka asanga n’abapolisi 2,baramubaza ni wowe Dany?nawe ati ni jye,ejo hari umupolisi yaguhagaritse?nawe ati arahari,byagenze gute?yahise ajya gukiza abandi nanjye natsa imodoka yanjye ndataha,imodoka yawe uyibika he?mwi garage,turashobora kuyireba?cyane rwose,Dany aragenda afungura i garage arebye asanga yatahanye pandagari ya polisi….
- Abatama babiri bumvis itangazo risaba abanyeshure bahejej umwaka w icumi na gatatu ko boja kwiyandikisha mw ishure ry intwaza ngabo,bati twatanzw.Vyar vyo kuko nabo nyen bar barahejej uyo mwaka w ishur baronka n amanota meza.Bashits mw ishure ry intwaza ngabo bakwij impapuro zos zisabwa batangazwa n uko babasubij inyuma.Baca babaza ico bazize .Uwujjwe kwakira abnyeshure bashasha ababwira ko bashaje nabo bakeney kwakira abasore n inkumi bakiritera bakarisama.Ba batama nabo baca bamwishura bati: “Ngaha nta ba jenerari mukeney?
- Umugabo umwe yagiye mu kabare acomanda inkoko hama barayimuzanira hama aca araduka ngo mumpaye inkoko ifise amaguru atareha….Hama umu serveur nawe ngo wasavye iyokurya canke iyo mutambana???
Par Raymond DUK….


text:
Uko umwaka utashye ni ko amakipe yiyubaka agura abakinnyi bashya, akanarekura abo atagikeneye bakajya gushakishiriza ahandi; isoko ry’uyu mwaka ryabayemo gutungurana mu bijyanye n’amafaranga yashowemo ndetse n’amayeri abayobozi bakoresheje bareshya abakinnyi babengutse.
Mu gihe habura ibyumweru bibiri gusa kugira ngo Shampiyona y’u Rwanda “Azam Rwanda Premier League 2017/18” itangire, amakipe yose yariyubatse gusa ane yabaye aya mbere umwaka ushize n’ubu aragaragaza ubushongore n’ubukaka. Ese amahirwe yo gutwara igikombe azasekera nde?
Shampiyona izatangira tariki 29 Nzeri 2017, Rayon Sports yegukanye igikombe giheruka icakirana na AS Kigali yabaye iya kane, APR FC yarangije umwaka ku mwanya wa gatatu izatangira yakira Sunrise FC tariki 30 Nzeri naho Police FC yabaye iya kabiri izatangira ikina na Etincelles FC i Rubavu.
Aya makipe uko ari ane n’ubundi niyo ahabwa amahirwe menshi yo kongera guhanganira igikombe ndetse n’imyanya ya mbere gusa siko azongera gukoresha abakinnyi yari afite umwaka ushize kuko yinjije bamwe bashya basimbura abayasohotsemo.
IGIHE yakusanyije amazina y’abakinnyi basohotse muri buri kipe n’abo yaguze izakoresha umwaka utaha ndetse ikora n’ubusesenguzi ku ifite amahirwe menshi yo guhiga izindi n’impamvu zashingiweho.
Rayon Sports:
Iyi kipe yatandukanye n’umutoza Irambona Masoudi Djuma wasezeye nyuma yo kuyihesha igikombe cya shampiyona yaherukaga mu 2013. Uyu mugabo ukomoka i Burundi yakoze amateka kuko yatwaye igikombe atsinzwe umukino umwe gusa, ikipe ye ifite agahigo ko gutsinda ibitego byinshi, ikinjizwa bike.
Rayon Sports yatakaje bamwe mu bari inkingi za mwamba nka rutahizamu Moussa Camara wayitsindiye ibitego 10, Nshuti Savio Dominique wari warazonze amakipe ubu akaba ari muri AS Kigali ndetse na Nsengiyumva Mustapha wagiye muri Police FC.
Yabasimbuje rutahizamu Ismaila Diarra ufatwa nk’intwari mu bafana b’iyi kipe kubera amateka yakozemo ubwo yayikiniraga mu myaka ibiri ishize; yazanye Bonfils Caleb Bimenyimana wari umwe mu bakinnyi beza i Burundi; ikura Yannick Mukunzi muri APR FC uyu akaba yaratangiye no gutanga umusaruro ahesha iyi kipe igikombe cya mbere uyu mwaka.
Abakinnyi bose Rayon Sports yaguze:Ismaila Diarra, Rutanga Eric, Yannick Mukunzi, Habimana Yussuf, Saddam Nyandwi, Faustin Usengimana , Gilbert Mugisha, Bonfils Caleb Bimenyimana, Allasane Tamboura n’umunyezamu Kassim.
Abayisohotsemo: Moussa Camara, Sibomana Abouba, Munezero Fiston, Nsengiyumva Mustapha, Nshuti Dominique Savio, Rwigema Yves, Kakure Mugheni Fabrice, Romami Frank. Aba bakinnyi biyongeraho Mutuyimana Evariste uheruka kwitaba Imana azize urupfu rutunguranye.
Amahirwe yo kwisubiza igikombe: 8/10
Iyi kipe ifite abatoza bashya bayobowe na Karekezi Olivier, Ndikumana Hamad Katauti na Nkunzingoma Ramadhan bazi umupira wo mu Rwanda cyane kuko bahakinnye ariko bakaba bakishakisha mu butoza. Ikipe iyobowe n’aba bagabo ntiyahindutse cyane kandi izakomeza kurisha iturufu y’umurindi w’abafana irusha amakipe bahanganye.
Police FC:
Yongereye abatoza bayo bayobowe na Seninga Innocent amasezerano y’imyaka itatu mu rwego rwo kubashimira akazi gakomeye bakoze bakabasha kwegukana umwanya wa kabiri umwaka ushize.
Ni ikipe itaratakaje abakinnyi bakomeye benshi gusa uwo izakumbura ni rutahizamu Usengimana Danny wari warabaye rutahizamu w’umwaka mu Rwanda mu myaka ibiri ikurikirana ubu akaba yarerekeje muri Tanzania mu ikipe ya Singida United.
Ifite abashobora kumusimbura nka Biramahire Christophe Abeddy w’imyaka 19 wigaragaje umwaka ushize atsinda ibitego birindwi kimwe na Mico Justin watsinze ibitego 15 gusa bizakomerera iyi kipe mu mikino ya mbere kuko Mico akiri mu mvune.
Abakinnyi bashya Police FC yaguze: Munezero Fiston, Nsengiyumva Moustapha, Nzabanita David bita Saibad, Iradukunda Bertrand, Olivier Usabimana yari yaratije muri Marines FC ikamugarura, Manishimwe Yves, Ishimwe Issa Zappy na Niyigaba Ibrahim.
Abakinnyi bayisohotsemo: Danny Usengimana (wabaye rutahizamu watsinze ibitego byinshi muri shampiyona mu myaka ibiri ishize), Ngomirakiza Hegman, Japhet Imurora, Uwihoreye Jean Paul, Hakim Tuyisenge, Ndatimana Robert, Akayezu Jean Bosco na Twagirimana Innocent.
Amahirwe yo gutwara igikombe cya shampiyona: 5/10
Yari ifite abakinnyi beza kuri buri mwanya umwaka ushize ari nabyo byayifashije kurangiza ari iya kabiri. Uyu mwaka yongereye imbaraga n’abatoza bayo baratuje kuko bongereye amasezerano.
Gusa gutwara igikombe ntibizayorohera cyane ko no mu mikino ibanziriza shampiyona “Agaciro Development Fund” yahuye n’aya makipe ane akomeye itaha idatsinze umukino n’umwe.
APR FC
Ikipe y’ibikombe. Iyo umwaka ushize itagitwaye igikuba kiracika haba mu bakunzi bayo n’abayiyobora ariko bifite impamvu kuko mu nshuro 22 ziheruka yihariye ibikombe 15.
Umwaka ushize yakibuze nyamara yari imaze kucyegukana imyaka itatu yikurikiranya. Ku batoza bayo hari urwitwazo kuko ubayoboye, Jimmy Mulisa, yari ataramenyera gusa bitandukanye n’ibyo azavuga uyu mwaka naramuka ayigumanye kuko kugeza ubu nta masezerano mashya arahabwa.
Yatakaje abakinnyi benshi gusa biganjemo ababanzaga ku ntebe y’abasimbura. Uzakumburwa cyane ni Rusheshangoga Michel wagiye muri Tanzania gusa yasimbuwe neza na Rukundo Denis wavuye muri KCC ya Uganda wanigaragaje mu irushanwa ry’Agaciro Development Fund. Iyi kipe yanaguze Ombolenga Fitina nubwo ataratangira gukina.
Yari yakemuye neza kandi ikibazo cy’ubusatirizi igura Sugira Ernest wakiniraga AS Vita Club gusa ku mahirwe make yavunitse agisinya ndetse azamara amezi ane hanze y’ikibuga.
Abakinnyi bashya APR FC yaguze: Denis Rukundo yakuye muri KCCA, Ombolenga Fitina, Sugira Ernest, Twizerane Martin, Sinamenye Cyprien. Biyongeraho abana yazamuye muri Academy yayo barimo, Niyodusenga Emmanuel, Nshimiyimana Marc Govin, Songayingabo Shaffy, Buregeya Prince, Nyandwi Charles, Bakundukize Innocent, Ishimwe Fiston, Sindambiwe Protais, Nyirinkindi Saleh na Nshimiyumuremyi Gilbert.
Abayivuyemo: Rusheshangoga Michel, Rutanga Eric, Usengimana Faustin, Ngandu Omar, Mukunzi Yannick, Benedata Janvier, Habyarimana Innocent, Sibomana Patrick, Mwiseneza Djamal, Fabrice Nininahazwe na Mucyo Fred.
Amahirwe yo kwegukana igikombe: 7/10
APR FC no mu birango byayo habamo “Intsinzi n’ishyaka”. Nta kabuza ko Jimmy Mulisa najya kongererwa amasezerano icya mbere azasabwa ari igikombe cya shampiyona kandi birashoboka kuko afite ikipe nziza, amenyereye kandi ifite n’abafana. Gusa azagorwa cyane n’ikibazo cy’ubusatirizi bwe budakanganye ari nacyo yagize umwaka ushize ndetse umuntu yavuga ko kimaze kuba akarande.
Yanatangiye nabi itsindwa na mukeba, Rayon Sports ku mukino w’igikombe cy’Agaciro gusa ifite amahirwe yo kwihorera kuri uyu wa Gatandatu i Rubavu ku mukino w’igikombe kiruta ibindi “Super Cup”.
AS Kigali:
Iyi bayise “Paris Saint-Germain” yo mu Rwanda kubera akayabo k’amafaranga yashoye uyu mwaka igura abakinnyi bahenze. Ku ikubitiro gutwara Savio ava muri Rayon Sports ikamubuza APR FC yari yaramwirutseho umwaka wose byatanze ubutumwa ko ikipe y’Abanyamujyi muri uyu mwaka ifite intego idasanzwe.
No mu kibuga yatangiye neza itsinda aya makipe akomeye. Yahereye kuri APR FC iyitsindira i Rubavu mu irushanwa ry’Intsinzi inayitwara igikombe, ikurikizaho Rayon Sports na Police FC mu irushanwa ry’Agaciro.
Abakinnyi yaguze: Nshuti Dominique Savio, Ishimwe Kevin, Ngama Emmanuel, Ndarusanze Jean Claude, Ngandu Omar, Frank Kalanda, Niyonzima Ally, Hategekimana Bonheur na Jimmy Mbaraga.
Abayisohotsemo: Sebanani Emmanuel Crespo, Uwimana Emmanuel Nsoro, Nkomeje Alexis, Kakyira Suleiman, Toto Clement, Divin Kayiranga, Yves Habinshuti, Ndoli Jean Claude na Mubumbyi Barnabé.
Amahirwe yo kwegukana igikombe: 7/10
Nshimiyimana Eric niwe mutoza mu bafite amakipe akomeye, umenyereye shampiyona y’u Rwanda kurusha abandi; afite abakinnyi beza, ibibazo by’amikoro byarakemutse ndetse yabwiwe ko naramuka ategukanye kimwe mu bikombe bikinirwa mu Rwanda; icy’Amahoro cyangwa Shampiyona, ashobora kuzerekwa umuryango. Ni cyo gihe kugira ngo yerekane ko ashobora guhangana n’ibigugu mu mupira w’amaguru mu Rwanda.
Izagorwa no kugumana Savio Dominique Nshuti ukomeje kugorwa n’imvune ikomeye y’urutugu yanamubujije kurangiza imikino y’Agaciro. Uyu mukinnyi biteganyijwe ko naramuka abazwe ashobora kuzamara hejuru y’amezi atandatu hanze y’ikibuga.


text:
Ishyirahamwe ry’umupira w’amaguru mu Rwanda (Ferwafa) ryatangaje ko ryagize Mugabe Bonnie umuvugizi waryo mushya.
Izi nshingano arazifatanya no kuba ari nawe munyamabanga mukuru.
Mugabe ashyizwe kuri uyu mwanya awusimburaho Ruboneza Prosper wari umaze igihe gikabakaba imyaka 2 kuko yatangiye izi nshingano mu mwaka wa 2016.
Mu nshingano zireba Mugabe nk’umuvugizi ni uguhuza FERWAFA n’itangazamakuru kimwe n’abanyamuryango bayo kimwe n’ibijyanye no kwamamaza.
Si ubwa mbere Mugabe abaye umuvugizi wa Ferwafa kuko yaherukaga kuri uyu mwanya mu kwezi kwa 11 muri 2014.
Bonnie Mugabe, wari umaze igihe ashimwa n’abanyamakuru batandukanye mu
gutanga amakuru akenewe, icyo gihe muri 2014 yasezerewe hadatangajwe impamvu itumye avanwa ku kazi.
source:ferwafa.rw


text:
Ikoraniro kaminuza ry’umugambwe w’abademokrate rirabandanya mu gisagara ca Philadephia.
Mu vyaranze umunsi wa gatatu w’ikoraniro kaminuza, Convention, y’Abademokarate, harimo amajambo y’abarongoye umugambwe bakomeye nka Visi-Perezida Joe Biden, Senateri Tim Kaine, yiyamamariza kuba visi-perezida wa Hillary Clinton, na Perezida Barack Obama.
Joe Biden yavuze ijambo ryiwe n’inkomezi nyinshi agerageza kumvikanisha ukuntu azi neza Hillary Clinton, barakoranye muri Sena no muri reta, avuga ukuntu Hillary Clinton ari umuntu yama yitaho abandi, umuntu abandanya guteza imbere igihugu, igihugu kizokomeza kuba akarorero kw’isi yose mu kinjana ca 21 turimwo.”
Ijambo rya Perezida Obama ni ryo ryari ririndiriwe cane.
Yabanje kwibutsa ivyo yakoze: ubwishingizi mu buvuzi bwari bumaze imyaka ijana bwarananiranye, kuzamura ubutunzi yasanze bwarasubiye inyuma, gukura Ben Laden ku isi, n’ibindi birimo kunagura imigenderanire na Cuba, yari imaze imyaka irenga 50 yarahagaze.
Perezida Obama yasobanuye ico kuba umukuru w’igihugu bivuze, birimwo kuba umugaba mukuru w’ingabo. Ati: “Hillary Clinton yarabibonye, yabiboneye hafi hafi, azi ivyo ari vyo, arabishoboye, naho Donald Trump ntazi ibipfa n’ibikira, ntaco yomarira igihugu.”
Obama yarangije agira, ati: “Nimba mushaka umuntu azoharanira inyungu zanyu koko, muzotore Hillary Clinton. Dufatanije, nimumufashe nk’uko mwamfashije, dukomeze hamwe urugendo rw’ivyizigiro, ruzira uburyarya bwa bamwe.”
Hillary Clinton arashikiriza ijambo ryiwe kuri uyu wa kane, umunsi wa nyuma w’ikoraniro kaminuza, atangaza ku mugaragaro ko yemeye ubutumwa bwo kuba umukandida w’Abademokarate.


text:
Mu mikino umunani yari iya mbere mu matsinda kuva kuri E kugera kuri H yabaye kuri uyu wa Gatatu yabonetsemo ibitego 26 muri rusange ikipe yabashije kwinjiza byinshi ikaba ari Manchester City yo mu Bwongereza yatsinze Feyenoord yo mu Buholandi ibitego bine ku busa.
Ni ibitego bya myugariro John Stones watsinzemo bibiri, ba rutahizamu Sergio Aguero na Gabriel Jesus batsinze kimwe kimwe bikaba bwari ubwa mbere Feyenoord itsinzwe ibitego byinshi ku kibuga cyayo mu mateka y’amarushanwa yo ku mugabane w’u Burayi yose yitabiriye.
Muri Espagne, Real Madrid ifite ibi bikombe inshuro nyinshi mu mateka (12) ikaba yaranacyegukanye inshuro ebyiri ziheruka, yatangiye yakira APOEL Nicosia yo muri Chypre iyitsinda ibitego ku busa harimo bibiri bya Cristiano Ronaldo na kimwe cya Sergio Ramos.
Liverpool ku kibuga Anfield yari yakiriye Sevilla gusa ntabwo byayoroheye kuko imbere y’abafana bayo yatsinzwe igitego cya mbere na Wissam Ben Yedder ku munota wa gatanu gusa, iza kucyishyura kuwa 21 gitsinzwe na Roberto Firmino.
Iyi kipe yatangiye gushaka igitego cya kabiri cyo gushimisha abafana iza kukibona ku munota wa 37 gitsinzwe n’Umunya-Misiri Mohamed Salah gusa mu gihe ibihumbi by’abakunzi b’iyi kipe ifite amateka muri iri rushanwa dore ko yaryegukanye inshuro eshanu bibwiraga ko bashobora kubona amanota atatu Joaquin Correa yahise abonera Sevilla icyo kwishyura umukino urangira ari 2-2.
Uko imikino yose yabaye kuri uyu wa Gatatu yarangiye
Tottenham 3-1 Borussia Dortmund
Real Madrid 3-0 APOEL
FC Porto 1-3 Besiktas
RB Leipzig 1-1 AS Monaco
Shakhtar Donetsk 2-1 Napoli
Feyenoord 0-4 Manchester City
Liverpool 2-2 Sevilla
Maribor 1-1 Spartak Moscow
Imikino yabaye kuwa Kabiri
Benfica 1 - 2 CSKA Moscow
Manchester United 3 - 0 Basel
Bayern Munich 3 - 0 Anderlecht
Celtic 0 - 5 Paris Saint Germain
Chelsea 6 - 0 Qarabag FK
Roma 0 - 0 Atletico Madrid
Barcelona 3 - 0 Juventus
Olympiacos 2 - 3 Sporting CP


text:
Mu mujyi wa Mogadishu muri Somalia, abantu bagera kuri 20 bahitanywe n’igitero cyabagabweho ubwo bari mu nzu y’urukiko.
Nk’uko tubikesha BBC, igipolisi cyo muri Sonaliya, cyatangaje ko abantu bitwaje intwaro batamenyekanye binjiye mu rukiko i Mogadishu, ntibagaragaza ariko ababuranaga, batangira kurasa abashinzwe umutekano, nabo bagerageza kwirwanaho ariko hagwamo abatanu bagera kuri 20.
Nyuma y’icyo gitero kandi muri Mogadishu, Umuyobozi ushinzwe iperereza, Abdirahman Mohamed, yatangarije Ibiro Ntaramakuru by’Abafaransa AFP ko umwiyahuzi yiturikirijeho igisasu cyishe abantu benshi, ariko we ntiyatanze umubare.
Bamwe mu bari ahabereye icyo gitero sanganya batangaje ko abagabye iki gitero bari bambaye imyambaro isa n’iy’igisirikare cya Somaliya.
BBC dukesha iyi nkuru ivuga ko umutekano mu Mujyi wa Somalia wajemo agahenge kuva aho abarwanyi ba al-Shabab bawuviriyemo, nyamara ariko abiyahuzi ntibasiba kuwugabamo ibitero.
Hashize imyaka igera kuri 20 Somaliya ibaye indiri y’intambara zishingiye ku moko, izishingiye kuri politiki n’udutsiko tw’abayisilamu bashaka kwigarurira igihugu.


text:
Ntibitangaje n’ubwo bitamenyerewe mu Rwanda ko ikipe iseruka yambaye umwambaro nk’uwo Rayon Sports yamuritse ku mugaragaro, ndetse ni wo iza kuba yambaye ubwo iza kuba yerekeza i Dar es Salaam muri Tanzania aho igiye gukina na Young Africans.
Ni umwambaro ugizwe n’ishati y’umweru ndetse n’ikote ry’ubururu rifite ikirango cya Rayon Sports kirimo umufatanyabikorwa wayo ‘Skol’, ariko amapantaro n’inkweto byo buri wese akambara ibyo ashaka, ikintu cyanenzwe na bamwe mu bafana.
Uyu mwambaro Rayon Sports irawuserukana bwa mbere ubwo iba yerekeza muri Tanzania, aho izakinira na Young Africans mu mukino w’umunsi wa kabiri w’imikino y’amatsinda ya CAF Confederations Cup, aya makipe yombi akaba ari mu itsinda D.
Icyakora Rayon Sports iserukanye uyu mwambaro ku nshuro ya mbere ifite abakinnyi batarimo Usengimana Faustin wahagaritswe na CAF kubera amakarita y’umuhondo, Rwatubyaye Abdoul utarabona ibyangombwa bimwemerera gukina iyo mikino mpuzamahanga.
Icyo kwishimira ku bakunzi ba Rayon Sports ni uko iyi kipe izaba ifite Kwizera Pierrot wakinnye asimbuye mu mukino iyi kipe yanganyije na Gor Mahia igitego 1-1 ndetse na Manzi Thierry utaragaragaye muri uwo mukino, aho byavugwaga ko yirengagijwe n’umutoza kubera ko amaze iminsi atsindisha ikipe.
Umukino Rayon Sports izakirwamo na Young Africans uteganyijwe kuwa gatatu tariki ya 16/5/2018, ukazabera kuri Uwanja wa Taifa i Dar es Salaam muri Tanzania.
Ni mu gihe mu wundi mukino wo muri iryo tsinda, Gor Mahia, izaba idafite Kagere Meddie izaba yakiriye USM Alger i Nairobi muri Kenya.


text:
IMIKINO
Yves Rwigema yavuze ko De Gaule ari umwe mu batumye adakina i Burayi
Myugariro w’ikipe ya Rayon Sports Yves Rwigema yatangaje ko kuba umuhagarariye cyangwa ushinzwe kumushakira amakipe atumvikana na perezida wa FERWAFA, Nzamwita De Gaulle byatumye abura amahirwe yo gukina ku mugabane w’u Burayi.
Yves Rwigema yize umupira w’amaguru mu ishuri ryigisha umupira rya APR FC, nyuma yerekeza muri Espagne mu ishuri rya Royal European Football Academy mu Mujyi wa Valencia.
Akiri muri iri shuri ryigisha umupira ngo nibwo yabonye amahirwe yo kuba yakinira ikipe imwe yamwifuzaga h muri Espagne. Icyo gihe hari muri 2013, perezida wa FERWAFA yara ikiri Abega, kubona amasezerano byaje gusa n’ibitinda Abega arinda ava ku buyobozi bitarakunda.
Nk’uko Yves Rwigema yabitangarije ikinyamakuru Makuruki nyuma y’uko Abega avuyeho hagiyeho De Gaulle bikubitana n’uko ngo De Gaulle atumvikana n’umuhagarariye kandi hari ibyangombwa bagombaga kwaka muri FERWAFA, ibyo gusinya amasezerano birangira bityo.
Ati"Muri academy namazemo amezi atanu. Hari amakipe twakinaga nayo imwe yaje kunyifuza ko nayikinira, njya kuyikinira ariko ukabona ibintu by’amasezerano birimo biragorana kuko manager wanjye yari inshuti na Abega, rero nkimara kugerayo habaye ikibazo kuko Abega yavuye muri FERWAFA , haje De Gaulle kandi manager ntabwo yumvikana na De Gaulle habe na gatoya."
Rwigema akomeza agira ati "Byaje kuba ikibazo cyane kuko nk’uko nabikubwiye ntibumvikana habe na gato. Njya no kugaruka mu Rwanda manager yambwiye ko igihugu cyanjye bikomeye ko nazakina umupira bitewe n’uko ibyo ababwira batabyumva."
Yves Rwigema yakuriye mu ishuri ryigisha umupira rya APR FC, aho yavuye yerekeza muri Espagne mu Academy ka Royal European Football Academy mu Mujyi wa Valencia, aha yahamaze amezi 5 ahita agaruka mu Rwanda mu ikipe ya APR FC, akaba yarayivuyemo mu mwaka w’imikino wa 2016/2017 ubu akaba ari mu ikipe ya Rayon Sports asigajemo umwaka umwe gusa.
IBITEKEREZO
-
no muri rayon byaranze none ngo arifuza kujya Europe ?
-
no muri rayon byaranze none ngo arifuza kujya Europe ?
-
ark usibye Wenda itiku gusa namakosa ya degaule adashira Yves byananiye Apr na rayon bikanga yarigukinahe iburayi konamwe mukabiriza ibintu?
-
ariko abantu ntibakitwaze abandi? nonese k9bitakunze Abega akiriho nyine? none ngo Degaule? uwo manager kutamuvuga izina? mujye muvugishukuri namwe murikibazo
-
ariko abakinnyi barakabya, wabuze umwanya muri Gasenyi no muri APR none ngo i burayi baragushakaga !!!!


text:
Nibyo koko rero aho aherukiye mu ntebe ya penetensiya mu guhongerera ibyaha amaze gukorera abanyarwanda n’isi yose; Ni mu rugendo aherutse kugirira i Vatican kwa Nyirubutungane Pope Francis, aho Prezida Kagame yaba yaragabanye umugisha aliko kubera umutima we unangiye ntiyabasha kuwubyaza umusaruro muri ibi bihe Kiliziya gatolika yibukaho izuka ry’umukiza w’isi n’ijuru Yezu Kristu wemeye kuba igitambo cy’abanyabyaha b’isi yishyira mu maboko y’abishi be, aliko akerekana ko ari Imana azuka ku munsi wa 3.
Banyarwanda banyarwandakazi, Prezida Kagame nawe nsanga muri ibi bihe bya Pasika harimo n’icyunamo cy’abarokotse jenoside yakagombye guhongerera ibyaha bye nibura agirira imbabazi zimwe mu mbohe z’inzirakarengane abitse mu bihome bye bityo akaba atanze 1/3 by’icyiru cy’ibyaha bye, ariyo mpamvu atakagombye gupfusha ubusa ibi bihe kuko ari ingirakamaro kuri we, naho ubundi umutima unangiye unangukana nyirawo.
Ni kuri urwo ruzinduko rwanditsweho byinshi ku buryo bunyuranye n’ibitangazamakuru bitandukanye kugeza aho Louise Mushikiwabo, Ministri w’ububanyi n’amahanga akaba n’umuvugizi wa gouvernement y’agatsiko atangarije abanyamakuru yivuye inyuma ko yiyamye abavangira Leta bavuga ko imbabazi Nyirubutungane Pope Francis yasabiye abayoboke be ku ruhare baba baragize muli Jenoside zituzuye ataribyo; ko ahubwo Leta y’u Rwanda yishimiye urwo ruzinduko rwari rugamije kurushaho guteza imbere umubano mwiza Leta ya Vatican ifitanye n’u Rwanda.
Banyarwanda banyarwandakazi, abavangira Leta bavugwa aha hakaba harimo amashyirahamwe ya CNLG na IBUKA aho mu izina ry’abayobozi bayo aribo J.damascène Bizimana na Dr. Dusingizemungu J. pierre bafatanije na wa mwikorezi w’ibibindi wabo Bwana TOM Ndahiro bari bamaze iminsi batangaza ko izo mbabazi Nyirubutungane Pope Francis yasabiye abayoboke be bazishima aliko zituzuye ko yakagombye kugira n’icyo ashumbusha abacikacumu nko kubagenera indishyi z’akababaro n’ibindi……byongeye ngo agafata n’icyemezo cyo kwirukana abapadiri bagize uruhare muli Jenoside hanafatwa n’abakihishe hirya no hino mu maparoisses yo mu Rwanda no mu mahanga.
Banyarwanda banyarwandakazi, aba bayobozi b’aya mashyirahamwe uretse kuba ari ibisahiranda bakunze kwirengagiza ko Kiliziya gatolika mbere ya Jenoside yari igizwe n’abanyarwanda b’ingeri zose nk’andi madini yose yariho mu Rwanda kandi bigaragara ko ubutabera bwa nyuma y’intambara haba ubwo mu gihugu imbere cyangwa ubw’urukiko mpuzamahanga (TPIR) butatoranije ku bahamwaga n’ibyaha bose harimo n’abihayimana b’aba catholiques kuri ubu hakaba hari n’abari kurangiza igifungo bari barakatiwe nk’abandi banyarwanda bose.
Tuboneyeho no kwibutsa Ministri Mushikiwabo ko mu gihe cyose Leta avugira ikigendera ku kinyoma nta kizere izigera igirirwa ! uwo mubano mwiza avuga hagati y’u Rwanda na Vatican ugaragalira he ? bizatwibagiza abihayimana bacu Leta uvugira yahotoreye i Gakurazo se? ntawe uwushira amakenga ! kuko nta munyarwanda ugikeneye kumva akarimi keza gusa ! abanyarwanda dukeneye cyane cyane ubutabera n’ubwuzuzanye nyakuri kandi byange bikunde amaherezo ni munzu. Murakoze.
Byanditswe kuwa 17/04/2017, na:
A.BEN NTUYENABO, KIGALI-RWANDA.


text:
Ruhango: Igihe nk’iki kijye kiba umwanya wo kwibuka abamennye amaroso yabo-Min Ndimubanzi
Umunyamabanga wa Leta uhoraho muri minisiteri y’ubuzima Dr. Ndimubanzi Patrick, yasabye abitabiriye umuhango wo kwizihiza umunsi wo kwibohora ku nshuro ya 21 tariki ya 04/07/2015, ko ibyakozwe ari byinshi kandi byiza, ariko ko nanone bakwiye kujya bafata aka kanya bakibuka abitanze bakemera ku mena amaraso yabo.
Ati “uyu mwanya utebere uwo kwibuka bariya bemeye bagatanga ubuzima bwabo, bakamena amaraso igihugu tukaba tubona aho kigeze, kuko iyo batitanga, ntituba twishimye gutyaâ€.
Minisitiri Ndimubanzi, akaba yashimye abatuye akarere ka Ruhango, aho bageze biyubaka nyuma y’imyaka 21 u Rwanda rubohowe, abasaba ko bakomereza aho bagateza imbere igihugu, icyerekezo 2020 bakazakigeramo bari mu rundi rwego.
Uyu muyobozi ushinzwe akarere ka Ruhango muri Guverinoma, yasabye buri munyarwanda wese kurangwa no kwihesha agaciro, baharanira kwigira bagateza imbere aho batuye. Kuko ngo urugamba rw’amasasu rwarangiye, ubu bakaba bari mu rugamba twitera mbere.
Umuyobozi w’akarere ka Ruhango Mbabazi Francois Xavier, akaba yashimiye cyane ingabo zari iza FPR, zitanze zikabohora igihugu, abanyarwanda bose bakaba barangwa n’umunezero.
Umuhango wo kwizihiza umunsi wo kwibohora mu karere ka Ruhango ku nshuro ya 21, witabiriwe n’abantuy benshi biganjemo urubyiruko rw’abanyeshuri, ukaba wabereye mu mudugudu wa Nyarusange ya mbere, akagari ka Rwoga umurenge wa Ruhango.
Bamwe mu baturage bagiye batanga ubuhamya, bahamije ko nyuma y’imyaka 21 bamaze kwibohora cyane cyane ubukene, ubu bakaba barangajwe n’iterambere, bagashimira umukuru w’igihugu warangaje imbere abanyarwanda bitanze bakabohora igihugu.


text:
Igenekerezo rya 8 Munyonyo.
Ibikuru bikuru vyaranze igenekerezo nkiri
1904: Theodore Roosevelt atorwa ubugira kabiri ngo abe umukuru w’igihugu ca Leta Zunzubumwe z’Amerika.
- Theodore Roosevelt
1917: Franklin Delano Roosevelt atorwa ngo abe abe umukuru w’igihugu ca Leta Zunzubumwe z’Amerika.
1933: Mohammad Zaher Shah aba umwami wa Afganistani.
1960: John Fitzgerald Kennedy atorwa kuba umukuru w’igihugu ca Leta Zunzubumwe z’Amerika.
- John Fitzgerald Kennedy
1988: George H.W. Bush atorwa kuba umukuru w’igihugu ca Leta Zunzubumwe z’Amerika.
2005: Ellen Johnson Sirleaf atorwa kuba umukuru w’igihugu ca Liberiya.
- Ellen Johnson Sirleaf
Abazwi cane bavutse kw’igenekerezo nkiri
1847: Jean Casimir-Perier, uwabaye umukuru w’igihugu c’Ubufaransa.
1900: Margaret Mitchell, umwanditsi w’umunyamerika.
1922: Christian Barnard, umuganga w’umunyafrika y’epfo. Niwe yabaye uwambere yashoboye kubaga umutima ubwa mbere.
- Christian Barnard
Abazwi cane bitavyimana kw’igenekerezo nkiri
1953: Ivan Bounine,umwanditsi w’umurusiya yaronse agashimwe kitiriwe Nobel mu kwandika mu 1933.
1986: Viatcheslav Mikhaïlovitch Molotov, umunyapolitike w’umurusiya.
- Viatcheslav Mikhaïlovitch Molotov
Ibihimbazwa
. Umunsi mpuzamakungu wahariwe w’itunganywa ry’ibisagara.


text:
Richard Smith, w’imyaka 37 y’amavuko aheruka kugaragara ku Cyumweru mu gitondo yoza imodoka ye, nyamara ngo yari amaze gukora ibara ryo kwica umuryango we, ugizwe n’umugore ndetse n’abana ba biri, nyuma gato nawe yahise yiyambura ubuzima. Byabereye mu Bwongereza mu gace ka West Yorkshire hafi y’Umujyi wa Leeds.
Smith, yishe umugore we Clair w’imyaka 36, n’abana be Ben w’imyaka 9 ari nawe mukuru na Aaron ikibondo cy’umwaka umwe gusa.
Imibiri y’uyu muryango wa bane, yabonetse ku Cyumweru nimugoroba mu cyumba kimwe, umugore n’abana be babiri imibiri yabo ikaba yari yatemaguwe bikomeye.
Richard Smith ubusanzwe akora akazi ko gupakira amaduka, ubusanzwe yari umugabo mwiza, akaba yanatozaga umupira w’amaguru abana bo munsi y’imyaka 9 barimo n’uwe Ben.
Garry Tempest, mubyara wa Richard Smith yatangarije Daily mail dukesha iyi nkuru ko n’ubu atumva icyatumye Smith akora ariya mahano.
Ati : “Simbyumva, Smith tunganya imyaka, ndamuzi kuva turi bato, sinigeze mubona nk’umuntu wakwiyicira umuryango we nawe akiyica.” Uyu niwo muryango witabye Imana
Birakekwa ko Smith yishe umuryango we kuwa Gatandatu nijoro, we akiyahura ku cyumweru akoresheje umuriro, aho yakinze imifariso (matelas) ku madirishya ngo umwotsi udasohoka abantu bakabimenya.
Abaturanyi bahuruje Police nyuma yo guhamagara Clair mu mpera z’icyumweru bakamubura. Kugeza ubu nta muntu numwe ukekwa kugira uruhare mu rupfu rw’uyu muryango.
Mubyara wa Smith, Garry, yakomeje avuga ko usibye ikibazo cy’amafaranga nta kindi cyaba cyateje aya mahano yakozwe na Smith nawe akiyica, kuko ngo uyu muryango wari ufite akazi keza, yaba Clair cyangwa Smith.
Richard Smith, yikundiraga cyane ikipe ya Leeds United, yari umugabo w’umunyamahoro nk’uko byatangajwe n’abaturanyi, umuryango we ngo nta kibazo na kimwe wagaragazaga cyatera aya mahano.
Umwana wabo Ben nawe wishwe na se, ngo yakundwaga cyane n’abandi bana kuko se yabatozaga umupira w’amaguru, ku ishuri ribanza ryaho, uyu mwana ngo yari azwi cyane kubera se, utoza akanafana cyane Leeds United.
Yishe umugore we n’abana be babiri maze nawe ariyahura
Richard Smith, w’imyaka 37 y’amavuko aheruka kugaragara ku Cyumweru mu gitondo yoza imodoka ye, nyamara ngo yari amaze gukora ibara ryo kwica umuryango we, ugizwe n’umugore ndetse n’abana ba biri, nyuma gato nawe yahise yiyambura ubuzima. Byabereye mu Bwongereza mu gace ka West Yorkshire hafi y’Umujyi wa Leeds.
Labels: ubuzima, urukundo, utuntu n'utundi


text:
Gakenke: Biteze iterambere mw’itegeko nshinga bitoreye
Abaturage bo mu karere ka Gakenke baravuga ko mugihe itegeko nshinga batoye riramutse ryemejwe baryitezeho iterambere rirambye.
Ngo mu gihe itegeko nshinga Abanyarwanda batoye kuri uyu wa 18/12/2015 ryemejwe, ntacyo babona gishobora kubazitira kugera ku’iterambere, kuko bizaba bihaye amahirwe Kagame Paul yo kwongera kwiyamamaza. kuburyo basanga byinshi mubyo yabasezeranyije kubagezaho azaba abonye umwanya wo kubikora.
Amajyambere abatuye mu karere ka Gakenke bavuga, akubiye mu bikorwa bitandukanye birimo ibikorwa remezo, imibereho myiza byose bashima ko bagejejweho na Kagame Paul, bifuza ko ntacyamukumira kuziyamamariza izindi manda ku mwanya w’umukuru w’igihugu.
Kamanzi Viateur wo mu murenge wa Gakenke, avuga ko yazindukiye mu matora agamije kugirango atore itegeko nshinga kuko hari ibikorwa byinshi by’amajyambere aribonamo mugihe ryaramuka ryemejwe.
Ati “mvuye mu matora y’itegeko nshinga, ibyo aribyo byose nkuko twatangiye umusingi w’iterambere, ubwo n’ukuvuga ko iri tegeko nshinga riramutse ritowe uzakomerezaho ngaho uwo musingi, tugakomeza guterimbere, imihanda igakorwa, abantu bagatura heza, isuku n’isukura bikarushaho kugera ku baturageâ€.
Niwemwungeri Theonestine wo mu murenge wa Nemba, avuga ko itegeko nshinga batoye baryitezeho byinshi, kuko niriramuka ritowe bizaha amahirwe president Kagame yo kwongera kwiyamamaza agakomeza kubagezaho iterambere.
Ati “itegeko nshinga mvuye gutora, nditezeho iterambere ryinshi kubera ko umusaza Paul Kagame umuyobozi watugejeje kuri byinshi, niyo mpamvu dushaka kugirango tube twamutora akomeze atuzamure mu majyambere, kuko hari byinshi yatangije harimo Giri inka munyarwanda ntabwo iragera kuri benshi, ubwo niyo mpamvu dushaka kumutora kugirango vision 2020 izagere akiri umuyobozi wacuâ€.
Mu karere ka Gakenke abaturage batoreye mu masite 100 afite ibyumba 617 byari mu mirenge 19 igize kano karere. Bikaba byari biteganyijwe ko hagomba gutora abantu 200,460 batuye mu karere ka Gakenke.


text:
BBC yahawe amakuru n’abo mu nzego z’umutekano avuga ko mu ndwi z’imbere y’igitero kuri Westgate, abarwanyi bakoteshejemwo ikibanza co kudandaza.
Ibi vyatumye abarwanyi ba Al Shabaab bo muri Somaliya bashobora gushika kuri za ascensseurs, bashobora kurunda ibirwanisho n’amasase. Amakuru ava mu bajejwe umutekano yahawe BBC, avuga ko ukuntu abo barwanyi bahinduye ibirwanisho mw’ijoro ryo kuwa Gatandatu, bakoresha inkoho ziremereye igihe abasirikare basubirira abapolisi mu kubarwanya.
Kare, abakuru mu bajejwe umutekano muri Kenya batumweko n’umurwi w’inama nshingamateka uraba ibijanye n’umutekano, kugira bawitabe kuwa Mbere babazwe ibijanye n’igitero ca Westgate. Umukuru w’uwo murwi yavuze ko hageze kumenya abobibazwa n’amakosa yakozwe.
Nta bindi biziga
Umushikiranganji ajejwe intwaro yo hagati Joseph Ole Lenku, yavuze ko ata kindi kiziga baratora muri iryo soko, ngo igitigiri c’abapfuye kiracari mirongo itandatu n’indwi, bagizwe n’abanyagihugu hamwe n’abajejwe umutekano. Abajejwe intwaro mu ntango baranavuze ko batanu mu bagavye igitero bishwe. Lenku kandi yagabishije yuko Kenya itazoterwa ubwoba n’amajambo ya al Shabaab ayisaba gukura abasirikare bayo muri Somalia.


text:
Mu kiganiro c’abavugizi b’inzego za Reta cabereye mu ntara ya Ngozi, umuvugizi w’ubushikiranganji bw’ubururimyi n’ubworozi, Aimelance NIRERA yamenyesheje ko igiterwa c’ipampa cagiye kiragira ibibazo ahanini bijanye n’uko amatongo yagiye aragabanuka bivanye n’uko ahahora haterwa ipampa hubatswe amazu.
Aimelance NIRERA avugira ubushikiranganji bw’uburimyi n’ubworozi amenyesha ko naho biri uko, ubushikirangani buticaye, kuko buriko burakora ibishoboka vyose kugira amatongo yaterwamwo ipampa agarukanwe.
Ku bijanye n’uko hatoba hari ikibazo ku bijanye n’imbuto z’ipampa ziterwa zigatuma haboneka umwimbu udashimishije, umuvugizi w’ubwo bushikiranganji amenyesha ko ubushikiranganji buriko burakorana n’igihugu ca Bresil kugira haboneke imbuto z’ipampa zirobanuye.
Mwomenya ko igiterwa c’ipampa kirimwa ahantu hashushe, nko mu bice vy’ikiyaya c’Imbo n’ikiyaya ca Kumoso.


text:
UWAKOZE NEZA NIKUZA BARAMUSHIMIRA
Imana Izigame Aba cndd_fedd.nimbonerakure nabagumyabanga mwes muraz kabokwasinduhije baturonder mugo turasengimana ntacobazotugura !
nivyiza natwetuzoronka imanantiyatwibagiye iratuzi
Komerezaho muvyeyiwacu abakwanka Imana iobahana
Kuronka0biramuraba .
Imana Imuhezagire Ku Vyiza Yakoze
Uwo muvyeyi nakomere ku Muheto kandi Imana iramuhetse! Ivyo akora birashimwa! Ni Umuvyeyi w’inararibonye mu Buzima bw’Igihugu cacu! Aho ari ubu Imana imuhoze kandi imurinde abansi!
Huuuuu,urumva,ngobaradedemba,gwinteko,zimaziki,muburundi,abajenero,72,hakenye,4o,bokwitanga,bakamubwira,ukuri,nkunziza,ko,niyomareyavuzukuri,haaa,ahogeze,murambabaza,reka,baze,babapuguza,nakare,ibihugu,biranadutwenga,komuribeshi,,ntanicomumaze,,,,,,,,gumemurabana,mumaso,hasiga-2o,mubonekuvuga,rengeramoko,muhagarariruburundi,muburundi,ntamokoyarimo,mumukinzo
IRAMBIR MUTWAREKAZI UWUKOZ NEZA MWISI NOMWIJURU ARASHOBORA KUZOBIHEMBEGWA IYO UTADENDEBUKIW KUGUMA AKORIVYIZA YESU AKUZIGAM
Nakomere cane uwo muvyeyi ico nikimenyetso cuko umwasi agucira icobo imana ikagucira icanzo nakomere kwibanga yiyemeje imana irikumwe nawe ineza akorera uburundi nabarundi imana izobimuhembera ureke zambura kimazi atakindi zishinzwe gukora Atari ukwirirwa zirasesa amaraso yabarundi
IMANA IKUJIMBERE URAKWIRIYE NIBINDI BIRENGA IVYO
Turamukeje uwo muvyeyi cane gose kurako gashimwe ya ronse, Imana irushirizeho kumwongera imigisha kuvyiza, ya koreye abarundi nabungingo nubu akibandanya. Uwukwanka azokwandureko, azopfe ayerera Nkakayini, abanyaruyigi twarabonye ivyo wadukoreye, babasi bamahoro aribo dusazwe tuzi, bitwa barwankabiyago, bampemuke ndamuke. Badusamburiye iterambere wari waratuzaniye, irwara nazo ziti ndaje, iyo mihimbiri badusamburiko, rwimisi yigisuma 40 kandi ngo umurozi yaroze kera,ahumirwa nuruyoya. Nkurunziza petero nawe nakarwi kiwe bahisemwo kwisamburirako nkimpene, umusumwe bazohumirwa numuswi wi nkoko barindire.


text:
Twagiramungu w’imyaka 44 yageze ku kibuga cy’indege cya Kanombe ahagana saa kumi n’igice azanywe n’indege itwara abagenzi ya Ethiopian Airlines.
Uyu mugabo wari umaze imyaka ibiri aburanira mu Budage ku kuzanwa mu Rwanda akimara kugera i Kanombe yakiriwe n’inzego z’umutekano n’iz’ubutabera z’u Rwanda, ajyanwa mu cyumba yaherewemo umunyamategeko nk’uko amategeko abiteganya ku bantu boherejwe n’ubutabera mpuzamahanga.
Twagiramungu ni umunyarwanda ukomoka mu yahoze ari selire Ngara, segiteri Mbazi muri komine Rukondo mu yahoze ari Perefegitura ya Gikongoro, ubu ni Mu murenge wa Mbazi mu Karere ka Nyamagabe.
Mu gihe cya Jenoside yakorewe Abatutsi mu mwaka wa 1994, Twagiramungu yari umwarimu mu ishuri ryisumbuye ry’ubuhinzi n’ubworozi rya Kaduha mu yahoze ari komine Karambo ku Gikongoro, na ho ubu ni mu Karere ka Nyamagabe.
Ashinjwa uruhare mu bwicanyi bwahitanye Abatutsi muri Komine ya Rukondo na Karama zose zo muri Gikongoro.
Umuvugizi w’Ubushinjacyaha bw’u Rwanda, Nkusi Faustin, yashimiye ubutabera bw’u Budage ku bushake bwagaragaje mu gushyikiriza no kuburanisha abakekwaho ibyaha bya Jenoside yakorewe Abatutsi.
Yagize ati “Ibi biragaragaza ubufatanye n’ubushake, turasaba ko n’ibindi bihugu bifata uwo murongo kuko gukomeza kugira abanyabyaha ku butaka bwawe si byiza.”
Kugeza ubu u Budage bumaze kuburanisha umuntu umwe ushinjwa ibyaha bya Jenoside yakorewe Abatutsi ari we Rwabukombe Onesphore wakatiwe igifungo cya burundu.
Nkusi yavuze ko batanze impapuro zo guta muri yombi abantu batandatu mu Budage bakekwaho uruhare muri Jenoside, akaba asanga kuba hari uwoherejwe ari intambwe nziza.
Twagiramungu akigera i Kigali yahise ahabwa umunyamategeko uzamwunganira, Nkusi akaba avuga ko n’ibindi azasaba koroherezwamo bazamufasha.
Ati “Twamuteguriye umwunganizi uri bumufashe kugira ngo amumenyeshe amategeko uko ateye…ndetse turamufasha no mu bindi yifuza.”
Amategeko ateganya ko ukurikiranyweho ibyaha agomba kuba yagejejwe imbere y’urukiko bitarenze iminsi icumi.
Abantu 17 ni bo bamaze koherezwa n’ibihugu by’amahanga mu Rwanda ngo bakurikiranweho ibyaha bya Jenoside yakorewe Abatutsi bakekwaho.


text:
Abarwanyaga FPR barayiyobotse ngo bahabwe imyanya!!
Uruhururikane rw’ibitekerezo bya politiki iyo bihurijwe hamwe biba byiza,ariko iyo bibaye ibya bamwe biba bibi ,kuko nta cyerekezo biba bifite. Amakuru yacu arava mu ruhururikane rw’ibitekerezo dukura ku mbuga nkoranyambaga ,kongera ho na za Radio mpuzamahanga ,hakaza n’abanyarwanda bimbere mu gihugu. Buri Repubulika y’u Rwanda igira abayigomekaho. Rwigema Pierre Celestin
Ubu rero biravugwa ko Repubulika ya gatatu iyobowe na FPR ifite abayigometseho ,ndetse bakaba baranashinze amashyaka yo kunyuzamo ibitekerezo. Hanzaha ho babivuga ho iki? Abasesengura bagakurikirana iby’imwe mu mitwe ya politiki ivugako irwanya FPR basanga bigoranye kuko abanyarwanda bamenye cyangwa babonye ububi bw’intambara,ikindi kivugwa nukwizera ko nyuma y’urugamba haba iki n’iki? Ubu abanyarwanda batandukanye bibaza impamvu amashyaka ya opozisiyo asenyaka atamaze kabili kandi ari no mu mahanga,bakibaza aramutse ageze mu Rwanda uko byamera? Twagiramungu Faustin ishyaka rye ryarasenyutse bidateye kabili Uwizeyimana Evode aba ayobotse FPR. Evode Uwizeyimana
Ishyaka rya Me Ntaganda Bernard naryo Mukabunani Christine yayobotse FPR.Ishyaka Grenn Party ryashinzwe rifite ingufu naryo ryayobotse FPR . Habineza Frank nawe yarayobotse. Dr Gasana Anastase nawe ari mu nzira zo kugera Kigali. Gen Rwarakabije Paul nawe yataye ingabo za FDLR aba arayobotse. Ubu rero abakurikiranira hafi ibya politiki y’u Rwanda barasanga abenshi bashingiye amashyaka ishyanga baratangiye gushaka kuza gushyigikira Perezida Kagame kugirango bibonere imyanya. Urugero abantu batanga: Isenyuka rya MDR ryatumye Safali Stanry ashinga ishyaka n’ubwo yaritaye agahunga. Marara nawe yabaga muri MDR yashinze ishyaka nawe yararitaye arahunga.
Rudasingwa Theogene n’ishyaka rye RNC bacitsemo kabili. Karangwa Semushi yaratahutse ibyo gukora politiki yarabyihoreye nta nuzi irengero rye,kuko icyo yashakaga yarakibonye yaratahutse. Abavugwa ko barwanyaga FPR ubu bakaba barayiyobotse byerekana ko intambara z’amagambo cyangwa n’izindi zose zaba zigiye kurangira mu Rwanda. Condo Gervais we abyumva gute mu bigendanye no kwiyunga na FPR?Abakurikirana ibya politiki basanga nta mwanzi w’igihe uhoraho nk’uko nta n’umukunzi w’igihe uhoraho. Itahuka ryabarwanyaga FPR ryongerera abanyarwanda kutagira ubwoba kuko baba batacyumva amagambo yurucantege. Umutwe wa FDLR wo ufatwa ute mu Rwanda n’abanyarwanda muri rusange? Icyo buri wese avuga kuri FDLR ni uko ari umutwe wabakekwaho kugira uruhare muri jenoside yakorewe abatutsi. Ikindi bamwe mu bategetsi barahungabanye kubera ibyo banyuzemo cyangwa babonye. Urugero: Umuyobozi iyo afata umwanya wo kuvuga ngo ubwo mumbona ntabwo nzi ubwoko bwanjye,niba ndi umuhutu cyangwa umututsi?
Hari igihe umugabo witwa Sebarenzi Joseph Kabuye akiyobora inteko ishinga amategeko umutwe w’abadepite yabwiye uwari depite Safali ati: Ko mbona wahungabanye wazize iki?Safari ati: Nyakubahwa twebwe abacikacumu twahuye n’akaga gakomeye abahutu baratujujubije batwicira kurwara nk’inda!! Bwarakeye Safari aregwa ubujonosideri ,ubu yarahunze. Dr Gasana Anastase yagiranye ikiganiro na Radio itahuka asebya FPR nabategetsi bayo.
Icyo buri wese yibaza kuri Dr Gasana Anastase nibyo avuga nibyo yakoze kugera ku gitabo cye yanditse avuga ububi bw’abatutsi. Gasana agiye kugaruka mu Rwanda,ese azabazwa ibyo yavugaga cyangwa ku nyungu za politiki bizashyirwa mu kabati? Politiki irasetsa,umunsi umwe Gasana yemera FPR ikaba ari nayo mpamvu agiye gutaha,dore uko yabivugiye kuri Radio itahuka ari nacyo cyemeza ko agera i Kigali vuba. Gasana ati:Perezida Habyarimana ntiyigeze yemera amasezerano y’amahoro ya Arusha. Ubutegetsi bwa Tanzaniya buhagarariwe na Perezida Mwenyi bwaramurakariye cyane maze bumutumiza mu nama igitaraganya ngo’’bumuhatire’’ gushyira vuba ayo masezerano mu ngiro. Gasana ati:Mu nama y’abaperezida yabereye mu muhezo,Minisitiri w’ububanyi n’amahanga Dr Gasana Anastase yavuzeko nta kundi byagenda.Ayo masezerano agomba gushyirwa mu bikorwa.
Gasana ati:Perezida Habyarimana yarabyanze.Aha rero niho Gasana yatangiye kuba umutoni wa FPR kuko yanze gutahana na Guverinoma yarahagarariye Perezida Habyarimana atahana n’abandi. Gasana rero ku bw’iyo mpamvu ubutegetsi bwa Tanzaniya bwaramurinze kugirango atagira icyo yaba kugeza hashize amezi atatu ,kugeza Habyarimana n’ubutegetsi bwe bushyira mu bikorwa jenoside y’abatutsi baribamaze igihe bategura. Gasana n’iturufu ye ikomeye yo kwemeza uburyo ashinja Habyarimana uko yateguye jenoside akayishinga Col Theoneste Bagosora bimugaruye i Kigali.
Amwe mu mashyaka ashaka gushyushya abanyarwanda ashaka kubabuza kwikorera utwabo,ayo bayime amatwi kuko ntacyo yabamarira,ubuse ko hari abavugaga ngo MDR Parmehutu ibonye ubutegetsi ubu ntihari nuwo yarinze ivaho agihingira ibijumba byo kurya.Icyo gihe se ntibishimiraga ko bakuyeho abababuzaga kubaho. MRND nayo yaraje abakiga nabo bati twigaranzuye abanyenduga,ubuse ntihari nuwo yarinze ivaho ataragera n’i Kigali? Abishimiye ko FPR ifashe ubugetsi nibadakora se bizabajyanira abana ku ishuri?ingoma iyo iguhaye umwanya uwubyaza umusaruro ,ariko ntabwo wategereza ngo inka izava kwa naka wanaka ngo igukamirwe utarayoroye.
FDLR yo iracyabeshya abanyarwanda ngo bashinze ishyaka rizakuraho FPR kuko ubutegetsi bwayo ari ubwabatutsi?Aha rero niho hatuma FDLR isenyuka kuko ntiwabona Gen Gatsinzi Marcel ,ngo ubone Gen Rwarakabije muri Leta utekereze kurwanya iyo ngoma? Abandi basesengura banenga imvugo za Condo Gervais wo mu ishyaka RNC ,aho anenga abashaka gutaha mu Rwanda. Aha rero basesengura banenga Condo aho ashinja Dr Gasana Anastase ushaka gutaha mu Rwanda ,akamushinja ko yakoze jenoside kandi atari mu Rwanda?Condo we akavuga ko Gasana yakoranaga na FPR mbere yuko indege ya Habyarimana ihanurwa. Icyaha cy’intambara(crime de guerre)ntawutakizi yaba umunyarwanda cyangwa umunyamahanga. Ubu rero bizwi ko politiki y’u Rwanda ari ugukuraho ubuhunzi ,kuko byatangiye gushyirwa mu bikorwa.
Abatangiye gutahuka bazaba bafashe icyemezo gihuriweho n’impande zombi. Impunzi ziri hanze zirimo ibice byinshi,gusa buri gice cyose kizatahuka gikurikije uko kibyumva. Abashinze amashyaka iyo ishyanga nibo kibazo. . Upfa ntaho atapfira.Isi ntipfundikiye.
Ephrem Nsengumuremyi


text:
Iryo rushanwa ryamaze iminsi ibiri ribera mu karere ka Musanze, ryitabiriwe n’amakipe umunani y’abagabo n’ane y’abagore.
Mu bagabo, Gicumbi HC yari mu itsinda rimwe na Police Handball Club, APR Handball Club ndetse na Police ya Rubavu. Nyuma yo gukina hagati yayo hakazamuka ebyiyi zagize amanota menshi, muri iri tsinda hazamutsemo Gicumbi HC na Police HC zijya muri ½ cy’irangiza.
Itsinda rya kabiri ryari rigizwe na ESI Kigoma, Kaminuza y’u Rwanda, KIE na Nyakabanda yagarutse muri shampiyona ya Handball nyuma y’igihe kirekire.
Muri iryo tsinda hazamutsemo ESI Kigoma na Nyakabanda zijya muri ½ cy’irangiza.
Muri ½ cy’irangiza, Gicumbi yatsinze Nyakabanda amanota 27-21, naho Police HC itsinda ESI Kigoma amanota 29-28.
Umukino wa nyuma wari ukomeye cyane, wahuje Gicumbi na Police HC. N’ubwo Police HC yatwaye ibikombe hafi ya byose byakiniwe mu mwaka ushize, Gicumbi yahagaritse umuvuduko wayo iyitwara igikombe iyitsinze bigoranye amanota 28-26.
Mu bagore, amakipe yose uko ari ane yitabiriye iryo rushanwa, yarahuye hagati yayo.
Amakipe yitabiriye iryo rushanwa ni ESI Mukingi, Duha Complex School, APAPEKI Cyuru na GS Saint Vincent Muhoza.
Nyuma yo guhura no kubara amanota amakipe yose yabonye, ESI Mukingi yari yatsinze amakipe yose, yahise iba iya mbere maze yegukana igikombe. Gicumbi na ESI Mukingi zegukanye ibikombe mu bagabo no mu bagore, zahawe igikombe n’imipira yo gukina. Police Handball Club ni yo yegukanye igikombe cya shampiyona umwaka ushize.
Uretse kwizihiza umunsi w’intwari, iri rushanwa ngarukamwaka ritegurwa n’ishyirahamwe ry’umukino wa Handball mu Rwanda (FERWAHAND), rinagamije gufasha amakipe kwitegura shampiyona, amenyereza abakinnyi bashya, anagerageza abakinnyi ashaka kugura.
Umuyobozi wungirije wa FERWAHAND, Antoine Ntabangamyimana, yadutangarije ko shampiyona izatangira muri Werurwe uyu mwaka, gusa ngo ntabwo barashyiraho itariki ntakuka.
Ntabanganyimana avuga ko itariki nyayo izamenyekana nyuma y’inama y’inteko rusange ya FERWAHAND iteganyijwe tariki 16/02/2013, ikaba ari nayo izigirwamo imigendekere yose y’uyu mwaka w’imikino muri Handball.
Theoneste Nisingizwe
Dukurikire ukanda kuri Like
Ibitekerezo ( 1 )
Uyu mukino wa HANDBALL ni mwiza cyane kandi biragaragara ko GICUMBI yongeye kuwubonekamo bityo ntizasubire inyuma cyane ko mu mateka yawo butya aba i GICUMBI.HANDBALL IS MY CHOISE


text:
ITANGAZO RY’UMUGAMBWE CNDD-FDD RIJANYE N’UKWIBUKA IGANDAGURWA RYA NYENICUBAHIRO UMUKURU W’IGIHUGU CYPRIEN NTARYAMIRA
Imyaka 24 irarangiye, Nyenicubahiro Umukuru w’igihugu c’Uburundi Cyprien NTARYAMIRA n’abashikiranganji babiri ba Reta y’Uburundi Bernard Ciza na Cyriaque Simbizi bagandaguriwe mu gihugu kibanyi c’Urwanda. Kuri iryo genekerezo rya 6 Ndamukiza 1994, indege barimwo yari isanzwe irerura umukuru w’igihugu c’Urwanda Juvénal Habyarimana yatewe igisasu ca missile abarimwo ntanumwe yarokotse kukaba nkako cari igitero categuwe neza. Iryo...
ITANGAZO KU BAMENYESHAMAKURU INYUMA Y’INAMA YA KOMITE NKURU Y’UMUGAMBWE CNDD-FDD
Abagumyabanga bagize Komite Nkuru y’Umugambwe CNDD-FDD barakoraniye mu nama mu Ntara ya Ngozi ku magenekerezo ya 9-10 Ntwarante 2018, kugirango basuzume aho ishirwa mu ngiro ry’imigambi umugambwe CNDD_FDD wiyemeje bongere bahanahane ivyiyumviro ku ngingo zibereye zotuma bashika kw’ihangiro biyemeje ryo guteza imbere Uburundi. Izo ngingo nazo zijanye no gukomeza inama nshingiro, gukurikirana ibikorwa...
Les parlementaires de Karusi, proches du peuple, un exemple à suivre
Avant ces cérémonies, la délégation de la représentation légale du parti CNDD-FDD, accompagnée des élus de Karusi, a visité un vaste champ école appartenant à l’association des parlementaires de Karusi. Comme l’a indiqué le président du parti à Karusi, ce champ constitue un modèle de pratiques agricoles modernes que ces élus veulent transmettre aux communautés locales. Dans ce champ on y trouve plusieurs cultures et actuellement on...
ITANGAZO NO 009/2016 RY’UMUGAMBWE CNDD-FDD RYO KU WA 07 RUSAMA 2016
Uguhoza umuryango w’uwahoze ari Umukuru w’Igihugu Koroneri Yohani Batisita BAGAZA 1. Umugambwe CNDD-FDD waraguye mu gahundwe wumvise inkuru y’umubabaro y’urupfu rw’uwigeze kurongora Uburundi Koroneri Yohani Batisita BAGAZA rwabereye mu bitaro vyitiriwe Umweranda Elisabeth mu gihugu c’Ububirigi mu gitondo co ku munsi wa gatatu, igenekerezo rya 04 Rusama 2016 ; 2. Umugambwe CNDD-FDD urahojeje umuryango wa Yohani Batisita BAGAZA, abo...
ITANGAZO NO 007/2016 RY’UMUGAMBWE CNDD-FDD RYO KU WA 27 NDAMUKIZA 2016
Uguhoza umuryango wa Général de Brigade KARARUZA Athanase yagandaguwe n’abansi b’Uburundi 1. Umugambwe CNDD-FDD waraguye mu gahundwe aho wumviye inkuru y’incamugongo y’ukugandagurwa kwa Général de Brigade KARARUZA Athanase, umupfasoni wiwe n’umwe mu bamucungerera ubuzima kw’igenekerezo rya 25 Ndamukiza 2016 aho abamwatse ubuzima bamutegerereye imbere y’ishure rikuri ryitiriwe Mutima Mweranda muri zone Gihosha yo muri komine Ntahangwa...
ITANGAZO NO 006/2016 RY’UMUGAMBWE CNDD-FDD RYO KU WA 26 NTWARANTE 2016
Umugambwe CNDD-FDD ntuzokwicarana n’abicanyi wisunze ya ngingo ya ONU ya 2248 yo ku wa 12 Munyonyo 2015 1. Umugambwe CNDD-FDD ubona ko abantu Amakungu ariko ashaka ko baganira na Reta y’Uburundi ari abicanyi, ukaba udashobora kwicarana nabo mu biganiro kanatsinda n’ingingo ya 2248 y’Inama ya ONU Ijejwe umutekano yo ku wa 12 Munyonyo 2015 itegekanya ko ivyo biyago vyojamwo Abarundi bose ariko batagiye mu vyo guhungabanya umutekano...


text:
• Bashunga Abouba utabona ibyangombwa byo gukinira Rayon Sports yasezeranye imbere mu mategeko
• Bashunga Abouba yasezeranye na Cyuzuzo Djamila bamaze imyaka 4 bakundana
• Bashunga Abouba yasinyiye amakipe abiri atandukanye bituma abura ibyangombwa byo gukina
Umunyezamu wa Rayon Sports Bashunga Abouba yasezeranye imbere y’amategeko ku munsi w’ejo taliki ya 18 Ugushyingo 2017 n’umukunzi we Cyuzuzo Djamila bamaze imyaka 4 bakundana.
Uyu munyezamu wabuze ibyangombwa nyuma yo gusinyira amakipe 2 atandukanye ariyo Musanze FC na Rayon Sports ndetse akamutanga mu bakinnyi azifashisha ku ntonde yoherereje FERWAFA,yahisemo gusezerera ubuseribateri yambikana impeta n’uyu mukunzi we bamaze igihe bari mu munyenga w’urukundo.
Umuhango wo gusezerana imbere y’amategeko kw’aba bombbamaze kuba umwe, wabereye mu Murenge wa Nyakabanda mu Karere ka Nyarugenge mu Mujyi wa Kigali.
Bashunga yakiniraga Gicumbi FC mbere yo kuza muri Rayon Sports aho yatwaranye nayo igikombe cy’Amahoro mu 2016 n’icya shampiyona mu 2017.
Uyu munyezamu yamenyanye n’uyu mukobwa mu mwaka wa 2013 aho yaje gutera ivi amusaba kuzamubera umugore ku mugoroba wa tariki 5 Kanama 2017.Ubukwe bwabo buteganyijwe tariki 9 Ukuboza 2017 aho gusaba no gukwa ndetse no gusezerana imbere y’Imana bizaba kuri iyi taliki.
Source:Rwandamagazine.com


text:
Peter Okoye, umwe mu mpanga ebyiri zari zigize itsinda rya P Square ari mu nzira zerekeza i Kigali mu gitaramo cyo gusoza Inama Mpuzamahanga ku miyoborere ya yiswe ‘2018 Mo Ibrahim kizabera Kigali Convention Centre kuri iki Cyumweru.
Mu mafoto yashyize kuri Instagram yavuze ko yerekeje i Kigali aherekejwe na Asobe Nonso Cajetan uzwi nka Don Flex,umubyinnyi ukomeye muri Afurika; Emem Ema usigaye ari umujyanama we, Kelvin Ayanruoh, umubyinnyi wegukanye irushanwa rya Dance With Peter ndetse na Obianuju Catherine Udeh uzwi nka DJ Switch akaba ari umwe mu ba DJ b’abagore bakomeye ku mugabane wa Afurika.
Yahagurutse ku kibuga cy’Indege Mpuzamahanga cyitiriwe Murtala Muhammed mu Mujyi wa Lagos saa Cyenda n’iminota 35 ku isaha y’i Lagos. Hari saa kumi n’iminota 35 i Kigali aho biteganyijwe ko agomba kugera i Kigali saa tatu n’iminota itanu z’ijoro.
Iki gitaramo kandi kizitabirwa kandi n’Itsinda rya Sauti Sol ryo muri Kenya n’abandi bahanzi bakomeye bo mu Rwanda nka Riderman, Knowless, Phionah Mbabazi na Charly & Nina.
Hagati aho Itsinda rya Sauti Sol ryageze i Kigali mu Rwanda mu gitondo cyo kuri uyu wa Gatandatu ryitabiriye iki gitaramo.


text:
Abantu batandukanye muri Nigeria bakoresheje urubuga rwa Twitter mu guha inkwenene, umukozi wabwiye abagenzuzi b’imari ko amafaranga agera ku bihumbi 100 by’amadolari yaburiwe irengero mu kigo yakoragamo, yariwe n’inzoka.
Philomena Chieshe kuri ubu wahagaritswe mu kazi yari umukozi mu Kigo cya leta gishinzwe kwandika abifuza kwiga kaminuza muri Nigeria, JAMB.
Nk’uko Africanews yabitangaje, uyu mugore ukorera ibiro bya JAMB mu Mujyi wa Makurdi muri Leta ya Benue, yabwiye abagenzuzi b’imari ko umukozi we wo mu rugo n’undi muntu bakorana muri iki kigo biyemereye ko bakoresheje inzoka mu migenzo gakondo, bakiba amafaranga yari abitse mu mutamenwa wari mu biro bye.
Iri genzura ryabaye nyuma y’uko abagenzuzi baturutse mu mujyi wa Abuja boherejwe kureba ibijyanye n’amafaranga yinjijwe, ubwo hagurishwaga amakarita atuma abanyeshuri babasha gukoresha urubuga rwa JAMB biyandikisha, cyangwa bareba niba baremerewe kujya kwiga muri kaminuza biyandikishijemo.
Abanya-Nigeria batandukanye bagiye bandika kuri Twitter, ubona ko bakemanga ibyavuzwe na Chieshe ndetse benshi bamuha inkwenene.
Muri bo hari uwitwa Lord Kabba wahaye JAMB umukoro uri ku manota 100, ayisaba gukuba ikamenya igihe bishobora gutwara kugira ngo inzoka ibe imaze kumira ibihumbi 100 by’amadolari, bihwanye na miliyoni 36 z’ama Naira.
Ibiro bishinzwe kurwanya ruswa muri Nigeria nabyo byahise bishyira kuri Twitter ifoto y’Ikizu (eagle), gifatwa nk’ikirango cy’igihugu iri kuniga inzoka bayiherekeza amagambo agira ati “ Ikizu ntikigirira impuhwe inzoka zirya amafaranga.”
JAMB yatangarije BBC ko Chieshe yahagaritswe ku kazi by’agateganyo kandi hatangiye iperereza ku ibura ry’aya mafaranga.
18,690 total views, 150 views today


text:
Debbie Reynolds yamenyekanye muri filime yitwa Singin’ in the Rain yasohotse mu 1952, yatangiye kwamamara afite imyaka 19 gusa. Yari umwe mu bubashywe muri Leta Zunze Ubumwe za Amerika bamaze igihe kirekire mu mwuga wo gukina sinema. Yakunze kwibanda ku gukina muri film z’urwenya n’iz’ivuga ku muziki.
Umunsi umwe mbere y’urupfu rwa Debbie Reynolds rwatunguranye habanje urw’umwana we, Carrie Fisher, wishwe n’indwara y’umutima nyuma y’icyumweru akurikiranwa n’abaganga ntibigire icyo bitanga.
Ikinyamakuru TMZ cyatangaje ko Debbie Reynolds yaguye amarabira mu gihe yavugaga ku rupfu rw’umwana we Carrie Fisher avuga ko ’yatangiye kumukumbura, ashaka kuguma iruhande rwe’.
Iki kinyamakuru cyakomeje kivuga ko Debbie Reynolds yakunze gufatwa n’indwara y’umutima mu buryo budakomeye muri uyu mwaka, abo mu muryango we bo bavuga ko urupfu rw’umukobwa we kurwakira byamugoye cyane bishoboka ko ari nayo ntandaro y’uguhagarara k’umutima we.
Nyuma y’aho umutima uhagarariye Reynolds yahise ashyirwa mu mbangukiragutabara ajyanwa igitaraganya ku bitaro bya Cedars-Sinai Medical Centre biherereye mu Mujyi wa Los Angeles, urupfu rwe rwemejwe nyuma y’akanya gato akurikiranwa n’abaganga ntibigire icyo bitanga.
Reynolds asize umwana umwe witwa Todd Fisher wakurikiraga Carrie Fisher witabye Imana umunsi umwe mbere y’urupfu rw’umubyeyi wabo. Carrie Fisher we yari asanzwe azwi cyane muri filime z’uruhererekane za Star Wars.


text:
Nyamasheke: Police yashimangiye umubano mwiza n’akarere ka Nyamasheke.
Kuba icyumweru cyahariwe ibikorwa bya polisi y’igihugu cyatangirijwe mu karere ka Nyamasheke ku rwego rw’igihugu ngo ni ikimenyetso cy’uko umubano hagati y’impande zombi uhagaze neza. Ibi ni ibyatangajwe n’umuyobozi w’akarere ka Nyamasheke Habyarimana Jean Baptiste muri uyu muhango wo gutangiza iki cyumweru ku mugaragaro tariki1/6/2012.
Umuyobozi w’akarere yongeyeho ko uyu munsi ubaye uwo kuvana amasezerano y’ubufatanye basinyanye mu mpapuro akajya mu bikorwa, anavuga ko ubu hamaze gushyirwaho urwego ruhuriweho n’impande zose ruzajya rureba uko ayo masezerano ashyirwa mu bikorwa.
Aya makuru kandi yashimangiwe na minisitiri w’umutekano Sheik Musa Fazil Harerimana wavuze ko icyi cyumweru cyatangiriye muri aka karere kubera ko abaturage bako bose ari inshuti za polisi y’igihugu.
Yongeyeho ko iki cyumweru cyitiriwe polisi kubera ubufatanye bwayo mu bikorwa bitandukanye bigamije kurengera abaturage no kubateza imbere.
Minisitiri w’umutekano yasabye aba baturage kuba ijisho ry’abaturanyi kuko aribwo bazaba bafashije polisi kandi nabo bakaba abapolisi batambaye imyenda ya gipolisi.
Umuyobozi mukuru wa polisi IGP Gasana Emmanuel yavuze ko kuba abaturage ba Nyamasheke barahisemo gukora ibintu byose kare ariyo mpamvu baza ku isonga iyi ikaba ari nayo mpamvu yagiranye nabo umubano wihariye.
Yaboneyeho n’umwanya wo kubamenyesha ko na polisi y’igihugu yenda guhabwa igihembo mpuzamahanga kubera gutanga serivisi nziza.


text:
Umushumba wa kiliziya gatulika ku isi yose, Papa Fransisko, muri Myanmar, yaganiriye uyu munsi na madame Aung San Suu Kyi, umujyanama udasanzwe akaba n’umuvugizi wa perezida wa Repubulika.
Mu ijambo yavuze bari kumwe, Papa Fransisko yasabye ubumwe mu butandukane, ariko ntiyigeze akomoza ku kibazo cy’aba-Rohingya. Yavuze, ati: “Inzira ikomeye yo kugera ku mahoro n’ubwiyunge ishobora inyura mu butabera n’uburenganzira bwa muntu.” Kuri we, “idini rishobora kubigirano uruhare runini.”
Kiliziya gatulika ya Myanmar yagiriye inama Papa Fransisko ngo yirinde gukoresha ijambo "Rohingya.'' No muri Myanmar nabo ubwabo bisa n’ikizira kurivuga, ngo kuko aba-Rohingya atari ubwoko bwihariye.
Umuryango w’Abibumbye na Leta zunze ubumwe z’Amerika barega igisilikali cya Myanmar umugambi wo kurimbura ubwoko bw’aba-Rohingya, biganjemo kandi idini rya Kislamu. Bavuga kandi ko Aung San Suu Kyi, wabonye igihembo cy’amahoro kitiriwe Nobel mu 1991, adafata ingamba zo kubarengera, mu gihe mu by’ukuli ari we musivili uyobora igihugu.
Abagatulika bangana n’umuturage 1% muri Myanmar. Aba Rohingya, Abayisilamu bo mu ishami ry’aba-Sunite, bo barenga miliyoni imwe mu gihugu cy’abaturage miliyoni 52. Abaturage barenga 90% bari mu idini ry’aba Bouddhiste.
Aba Rohingya amagana bishwe n’igisilikali guhera mu kwezi kwa munani gushize. Abandi barenga ibihumbi 620 bahungiye mu gihugu cy’abaturanyi cya Bangladesh.


text:
Abahoze bakinira Manchester United Paul Scholes na Rio Ferdinand bibasiriye umutoza Jose Mourinho na bamwe mu bakinnyi be nyuma yo gusezererwa na Sevilla Fc ibatsindiye iwayo ibitego 2-1.
Abahoze bakinira Manchester United bibasiriye Mourinho
Aba bagabo bakoraga ubusesenguzi kuri Televiziyo ya BT Sports bavuze ko yaba Mourinho n’abakinnyi be bagaragaraga nk’abataziranye ndetse batigeze bitanga muri iyi mikino yombi.
Paul Scholes ntiyemera uburyo Mourinho akinisha abakinnyi
Ferdinand yagize ati “Ntibyumvikana,abakinnyi basaga nk’abakuwe hirya no hino ngo baze bakine.Bakinnye umukino mubi ndetse nta kintu na kimwe bakoze kugira ngo abafana babo bishime.
Abakinnyi ba Manchester United bagawe n’abanyabigwi b’iyi kipe
Scholes yibasiriye Jose Mourinho ndetse avuga ko uburyo bwe bw’imikinire ntacyo bwafasha Manchester United kuko mu mikino 2 yakinnye na Sevilla atigeze agaragaza ko atoza ikipe ikomeye.
Yagize ati “Ubu nibwo buryo umutoza akunda gukina,acungira ku mipira ikipe bahanganye itakaje.Twarabibonye mu mukino ubanza,nta bushake,nta ngufu ndetse nta n’umuvuduko bari bafite.Ntabwo wabisobanura,ikipe ntabwo ikigerageza gutsindira hanze.”
Sanchez ntabwo arabasha kwitwara neza
Aba bagabo banenze uburyo uyu mutoza akinisha Alexis Sanchez aho banenze ukuntu yitwaye, cyane ko ari umwe mu bakinnyi batakaje imipira myinshi yatumye ikipe intsindwa.
Sevilla FC yatunguye Manchester United iyisezererera muri 1/16
Aba bagabo bahurije ko ikipe ya Manchester United itacyitanga ndetse abakinnyi nta gishya bakigaragariza abafana babo aho ni umutoza Mourinho yavuze ko gutsindwa bibaho mu mupira w’amaguru.


text:
Imikino
Abakinnyi ba Real Madrid bashyiriweho agahimbazamusyi kadasanzwe nibatsinda Juventus
Ikipe ya Real Madrid ifite umukino wa nyuma wa champions League kuri uyu wa gatandatu tariki ya 3 Kamena 2017 na Juventus yashyiriweho agahimbazamusyi kadasanzwe.
Real Madrid irashaka gutwara igikombe cya 12 cya champions League igakomeza gusiga izindi ariko kandi iramutse inagitwaye yaba ikoze amateka yo kwisubiza iki gikombe kuko ariyo ifite icy’umwaka ushize.
Ibikoze yaba ariyo kipe ya mbere igitwaye kabiri yikurikiranya kuva cyakwitwa UEFA Champions League.
Uyu mukino uzabera I Cardiff muri Wales. Ikipe ya Real Madrid yemerewe agahimbazamusyi k’umurengera idasanzwe ihabwa niramuka itsinze.
Buri mukinnyi n’umutoza ba Real Madrid bazahabwa agahimbazamusyi k’amafaranga angana n’ama Euro miliyoni imwe n’igice(15000000 Euros )nibaramuka batsinze Juventus bakegukana igikombe cya Champions League.
Imwe mu mpamvu y’agahimbazamusyi gahanitse ni uko Real Madrid yaba itwaye ibikombe 2 bikomeye muri uyu mwaka kuko yanamaze gutwara igikombe cya shampiyona ye Espagne.
Umwaka ushize abakinnyi ba Real Madrid buri umwe yari yahawe ibihumbi 700 by’ama Euro kubera gutwara champions league ndetse banongererwaho ibihumbi 100 kuko bari batsinze FC Barcelona ku kibuga cyayo Camp Nou muri shampiyona.
Miliyoni 80 z’ama Euro nizo biteganyijwe ko Real Madrid izasohora nk’agahimbazamusyi niramuka itsinze Juventus ikaba ikubye inshuro zirenga ebyiri ayo yari yatanze umwaka ushize.
Ikipe ya Juventus izakina na Real Madrid yo ikaba yarashyiriyeho abakinnyi bayo agahimbazamusyi kangana na 350,000 by’ama Euro (€350,000) Real Madrid ikaba ibakubye inshuro zisaga 4.


text:
Mu Burundi uno munsi barasozera kwamamaza "ego" canke "oya"
Igikorwa co kwamamaza gutora «ego» canke «oya» mu matora y'ibwirizwa shingiro rishasha azoba ku munsi wa kane w'iyi ndwi kirangira uno munsi.
Umugambwe uri ku butegetsi CNDD FDD hamwe na Uprona bose bashigikiye gutora "ego", barangiriza mu gisagara ca Bujumbura.
Ururani Amizero y'Abarundi rushigikiye ko ibwirizwa nshingiro ritohindurwa rurangiriza igikorwa mu ntara ya Gitega, hagati mu gihugu.
Ugushamirana
Biri ukwo mu gihe mu mpera z'indwi irangiye hibonekeje ingorane zimwe zimwe canke ugushamirana hagati y'abanywanyi b'urunani Amizero y'Abarundi n'abo ku rundi ruhande mu duce tumwe tumwe.
Urwo runani Amizero rumenyesha ko umunywanyi warwo umwe yapfuye kuri uyu w'Imana bivuye ku mishamirano yabaye hagati y'abanywanyi b'urwo runani n'abo ku rundi ruhande.
- Ni ibiki bikuru bizohinduka mw'ibwiriza shingiro ry'u Burundi?
- Gatolika mu Burundi iriyamiriza amatora ya kamarampaka
- Burundi: Perezida Nkurunziza yatanguje isekeza ryo gusigura ibwirizwa shingiro rishasha
Amakuru dukesha abashingamateka bo mu Mizero y'Abarundi avuga ko vyabereye ahitwa Rugari-Nyaruhengeri, ku mutumba Gisitwe muri komine Ntega intara ya Kirundo mu buraruko bw'u Burundi.
Umwe mu ndongozi z'urunani Amizero yasiguye ati: "Abanywanyi bacu bari bavuye kwamamaza mu gihe c'umugoroba, basubiye mu mitumba iwabu.
"Bageze mu nzira baciye bagwa mu mugwi w'abantu bitwaje ibihiri; abanywanyi ba Mizero y'Abarundi baciye bashwiragira ariko umwe yitwa Barengwanabi Raphael yarafashwe n'uwo mugwi. Yarakubiswe gushika aritaba imana."
Avuga kandi ko muri zone ya Kigoma muri komine ya Bugabira (Kirundo), naho nyene abanywanyi b'urunani bategerewe n'urwaruka ruvugwa ko ari urwo mu mugambwe uri ku butegetsi.
Imodoka barimwo yari itwaye ivyuma bisohora amajwi ikaba ngo yarononekaye kubera amabuye bayiteye.


text:
Umunyamabanga mukuru w’Ishirahamwe mpuzamakungu ONU asaba inama ijejwe umutekano kw’isi kwemeza uguhagarika intambara imisi 30 muri Siriya kugira bafashe abantu ibihumbi 400 bugarijwe mu buseruko bw’igisagara Ghouta. Guterres asaba kandi abarwana kurekura abanyagihugu 700 bakeneye imfashanyo yihuta.
Guterres yabwiye inama ya ONU ijejwe amahoro n’umutekano kw’isi ko ibiriko bibera mu maso y’amakungu muri Siriya atari ivyo kureka bikabandanya.
Abagize ako kanama uko ari 15 bariko baraganira ku nteguro y’itegeko rishira mu ngiro ako kamo ka ONU ko gutanga agahengwe k’imisi 30 ata ntambara muri Siriya. Iryo tegeko rishobora gutorwa kur’uyu wa kane ariko ntibiragaragara ko abagize ako kanama bose baryemeza.


text:
Umupadiri yanka akarenganyo yanse itegeko rya Vatican
Umwe mubagize akanama gakurikirana ibibazo vy’ubushurashuzi bwakozwe n’abapatiri yiyamirije yivuye inyuma ingene afashwe na Vatican.
Peter Sanders, yiyamirije inkuru yavuye muri Vatican ivuga ko yari yagiye mu biruhuko.
Yavuze ko adashobora kurota ava muri ako kanama, aca yongerako ko azoganira ivyerekeye kazoza kiwe n’uwamushize muri ayo mabanga, uwo na we akaba ari Papa Francis.
Sanders ubwiwe yarashurashujwe akiri umwana muto, akaba yaragirike ishengero katolika ko impfunga amaso kuri ivyo bibazo vy’ubushurashuzi, ntirinahane abapatiri baba babikoze.


text:
Sosiyete y’itumanaho MTN Rwanda yatangaje ko iri kwiga ku butumwa yohererejwe n’Ikigo cy’Igihugu gishinzwe imirimo imwe n’imwe ifitiye igihugu akamaro (RURA) bwo kuyimenyesha ko iciwe amande ya miliyari zisaga zirindwi mu manyarwanda kubera kutubahiriza amabwiriza.
Kuri uyu wa Gatatu nibwo hagaragaye itangazo rya RURA rivuga ko MTN Rwanda iciwe amande ya miliyari zirindwi na miliyoni 30 z’amafaranga y’u Rwanda, kubera kurenga ku mabwiriza, amakuru ajyanye n’ikoranabuhanga ikayabika hanze y’igihugu kandi bitemewe.
RURA yavuze ko yagiye igirana ibiganiro na MTN Rwanda kuri iki kibazo ariko iyo sosiyete ntigire icyo ikosora.
Mu itangazo yashyize hanze, MTN Rwanda yavuze ko yabonye ubwo butumwa bwa RURA buyimenyesha ko yaciwe amande kandi ngo iri kubwigaho.
Yagize iti "MTN Rwanda yakiriye ubutumwa bw’amande angana na miliyoni 8.5 z’amadolari . Amande ajyanye no kutubahiriza amabwiriza yatanzwe na RURA abuza MTN Rwanda guhuriza hamwe ikoranabuhanga ryaryo na MTN yo mu majyepfo ndetse no mu Burasirazuba."
MTN yavuze ko irakomeza kwiga kuri icyo kibazo kandi igakomeza gukorana na RURA.
Yakomeje igira iti "MTN yari amezi 24 ikorana na RURA kuri iki kibazo.MTN Rwanda iri gusuzuma ubu butumwa yahawe kandi izakomeza gukora na RURA kuri iki kibazo."
RURA kuri uyu wa Gatatu yatangarije Radiyo Ijwi ry’Amerika ko izagenzura ko MTN Rwanda yishyura ayo mande kaba ntibigire ingaruka ku bakiriya.
Kuba amakuru ya MTN Rwanda yaba abitse mu kindi gihugu, bishobora guteza ikibazo mu buryo bumwe cyangwa ubundi.
Kuba iyo sosiyete ifite abakiriya basaga miliyoni eshatu, amakuru yayo akabikwa hanze biragoye kwizera umutekano w’ayo ari nayo mpamvu bishoboka ko RURA yayisabye kuza kuyabika mu Rwanda.


text:
Mu mpera z’iki cyumweru amakipe yatwaye ibikombe mu Rwanda aratangira imikino y’amarushanwa ya CAF. Rayon sports iratangira yakira LLB y’i Burundi. Umutoza wayo Emmanuel Bankuwiha abona azatsinda Rayon byoroshye kuko umupira w’u Rwanda muri rusange uri hasi.
Kuri uyu wa gatandatu tariki 10 Gashyantare 2018 hateganyijwe umukino w’ijonjora ry’ibaze ry’igikombe gihuza amakipe yabaye aya mbere iwayo ‘Total CAF Champions League 2018’ uzahuza Rayon sports yatwaye igikombe cya shampiyona mu Rwanda na Lydia Ludic Académic Football Club y’i Burundi.
Amakipe yombi akomeje umwiherero. Abakinnyi 21 ba Rayon sports bacumbitse mu murenge wa Niboye wo mu karere ka Kicukiro bakorera imyitozo ku kibuga cyo mu Nzove.
Ku rundi ruhande abakinnyi 25 ba LLB y’i Burundi nabo bari mu mwiherero kuri Centre Technique National iri mu mujyi wa Bujumbura aho bamaze icyumweru. Banaharebeye umukino wahuje Rayon sports na APR FC kuwa kane w’icyumweru gishize.
Umutoza w’iyi kipe yatwaye igikombe cya shampiyona i Burundi anatorwa nk’umutoza w’umwaka yatangarije Buja FM ko afite ikizere kinshi cyo gusezerera Rayon sports kuko umupira wo mu Rwanda uri ku rwego rwo hasi ugereranyije n’uw’i Burundi.
“Si inshuro ya mbere dusezerera ikipe yo mu Rwanda kuko muri 2013 twasezereye Police FC tunagera kure mu marushanwa ya CAF. Intego dufite ni ukubona amanota atatu no gusezerera Rayon kuko turayizi. Narebye umukino wabo na APR FC wari ku rwego rwo hasi cyane ugereranyije n’abafana bawitabiriye. Dufite ikizere kandi kuko abakinnyi bacu bafite ubuhanga kurusha abo mu Rwanda. Nta kipe y’i Burundi ijya igura abanyarwanda ariko amakipe yaho ahora agura abarundi. Bigaragaza ko tugomba kujyana intego yo gusezerera Rayon nta kabuza.”
Uyu mutoza uvuga amagambo arimo ikizere kinshi ari gufashwa gutegura abakinnyi n’umutoza mukuru w’Intamba ku rugamba ‘Alain Olivier Niyungeko’.
Urutonde rw’abakinnyi amakipe yombi yemerewe gukoresha
Rayon sports na numero bazambara
Abanyezamu: Ndayishimiye Eric Bakame (1) Ndayisenga Kassim (29)
Ba myugariro: Gabriel Mugabo (2), Eric Rutanga (3), Manzi Thierry (4), Mutsinzi Ange (5), Faustin Usengimana (15), Nyandwi Saddam (16) na Eric Irambona (17)
Abakina hagati: Mukunzi Yannick (6), Kwizera Pierrot (23), Niyonzima Olivier Sefu (21), Muhire Kevin (8), Innocent Twagirayezu (13), Nova Bayama (24), Mugisha Francois (25), na Manishimwe Djabel (28)
Ba rutahizamu: Bonfils Caleb Bimenyimana (7), Shassir Nahimana (10), Shaban Hussein (11), Mugisha Gilbert (12), na Ismaila Diarra (20)
Lydia Ludic Académic Football Club
Abanyezamu: Watulasubi Lucien, Juma Haruna, na Wilondja Ibrahim
Ba myugariro: Mudasir Iddy, Muhuza Patient, Mwenebantu John Azor, Mbazumutima Baba, Barisize Nassor, Kamango Tally Tablir, Hakizimana Arnaud, na Lomeya Magloire
Abakina hagati: Slim Saidi, Sibomana Abdoul, Kabura Christian, Junior Hassa, Juma SImpo, Bizimungu Issa, Girukwishaka Fabrice, na Ndinda Alain Jupin
Ba rutahizamu: Nijimbere Pegal, Kashindi Paul, Bizimana Joe, Ingabire Cristy na Gamal Juma.
Roben NGABO
UMUSEKE


text:
APR FC yagiye muri uyu mukino yicaye ku mwanya wa kabiri n’amanota 54 mu gihe AS Kigali yo yari ifite 48 iri ku mwanya wa kane.
Aya makipe yombi atagihatanira igikombe kuko cyamaze kubona nyira cyo, yarwaniraga amanota yayafasha kurangiza ku mwanya wa kabiri kuko uretse amafaranga azahabwa amakipe hagendewe uko akurikirana, mu gihe Rayon Sports yaba yegukanye n’igikombe cy’Amahoro ikipe yabaye iya kabiri muri shampiyona yahagararira u Rwanda muri CAF Confederation Cup.
Byatumye nta mutoza n’umwe wari woroheje kuko yaba Jimmy Mulisa yifashishije abarimo Muhadjili Hakizimana wakinaga n’ikipe yamutije APR FC ku rundi ruhande Eric Nshimiyimana na we akaba yari yitabaje abakinnyi barimo Ntamuhanga Tumaine na Mubumbyi Barnabe bakinaga n’ikipe yabatije muri AS Kigali.
AS Kigali ni yo yatangiye isatira cyane hafi ku munota wa 10 ibona koluneri ariko umuzamu Kimenyi Yves muri iyi minsi urimo kugirirwa icyizere abyitwaramo neza.
APR FC na yo yagarutse mu mukino itangira gusatira, ibona uburyo bugera kuri bubiri bwo gutsinda harimo aho Nkinzingabo Fiston yazamukanye ku ruhande yihuta, awuhereza Bigirimana Issa ateye ishoti umupira uca ku ruhande gato ry’izamu ryari ririnzwe na Bate Shamiru.
Ku munota wa 27 AS Kigali yazamukanye umupira myugariro Rugwiro akorera ikosa kuri Mubumbyi umusifuzi Uwikunda Samuel amuha ikarita y’umuhondo atanga na Coup franc muri metero nka 23.
Yatewe neza na Ndayisaba Hamidu umuzamu Kimenyi agerageje gukuramo umupira agwana na wo mu rushundura.
Aya makipe azwiho kugira ubufatanye bukomeye mu gutizanya abakinnyi, yakomeje gusatirana, APR FC ishaka igitego cyo kwishyura na AS Kigali ishaka icya kabiri cy’umutekano, gusa igice cya mbere kirangira ari igitego 1-0.
Amakipe yombi avuye kuruhuka Jimmy Mulisa yakoze impinduka akuramo Nshimiyimana Imran na Habyarimana Innocent bose bahoze bakinira Police FC, yinjiza Djihad Bizimana na Tuyishimire Eric mu rwego rwo gukomeza gusatira.
AS Kigali yaje mu gice cya kabiri ikinira inyuma bituma APR FC ibona umwanya wo gusatira, ibona uburyo butandukanye ariko Issa Bigirimana abupfusha ubusa. Mulisa yaje gusimbuza akuramo Bigirimana yinjiza Nshuti Innocent.
Mu minota ya nyuma APR FC yokeje igitutu izamu rya Bate, Innocent Nshuti atera ishoti rikomeye Bate akoze ku mupira ukubita igiti cy’izamu uragaruka ugaruka mu kibuga.
Ku mupira wari uvuye kuri koruneli mu minota y’inyongera, Nkinzingabo Fiston yateye ishoti mu kavuyo kari imbere y’izamu rya Bate umupira ujya mu rushundura umukino utangira ari 1-1.
Mu yindi mikino yabaye, Police FC yatsinze Sunrise FC 3-2, Etincelles itsinda 2-1 Marines na ho Musanze itsindirwa mu rugo n’Amagaju FC 1-2.
Indi mikino uko yarangiye
AS Kigali 1-1 APR Fc
Marines 1-2 Etincelles
Sunrise 2-3 Police
Kirehe 1-2 Bugesera
Musanze 1-2 Amagaju
Abakinnyi babanjemo ku mpande zombi:
APR FC
Kimenyi Yves, Rusheshangoga Michel, Imanishimwe Emmanuel, Rugwiro Herve, Nsabimana Aimable, Mukunzi Yannick, Nshimiyimana Imran (Tuyishimire Eric 45”), Nkinzingabo Fiston, Hakizimana Muhadjili, Habyarimana Innocent (Bizimana Djihad 45”) Issa Bigirimana (Nshuti Innocent 74”).
AS Kigali
Bate Shamiru, Iradukunda Eric, Mutijima Janvier, Bishira Latif, Kayumba Soter, Murengezi Rodriguez, Mubumbyi Barnabe, Ntamuhanga Tumaine Tity, Uwimana Emmanuel Nsoro (Sebanani Emmanuel Crespo 83”),Ndayisaba Hamidu na Nsabimana Eric Zidane.


text:
Nyuma y’icyumweru kirenga yari amaze akora igeragezwa, yaje gushimwa n’iyi kipe yahise imuha amasezerano y’imyaka itatu ishobora kongerwa ikagera kuri ine.
Nk’uko urubuga rwa Internet rw’iyi kipe rwabitangaje, ngo uyu mukinnyi yashimwe n’abatoza, by’umwihariko n’abakinnyi ba Waasland-Beveren bakoranaga imyitozo
Dukurikire ukanda kuri Like
Ibitekerezo ( 5 )
Byiza cyane Ku ikipe yacu APR no Ku gihugu muri Rusange .
Rayon Sport iyanjye asaga 243 millions none Na APR 209 millions !
Ndizera ko umupira wacu ugiye gutera imbere bikazagira n’impinduka mu ikipe y’igihugu.
Komeza imihigo Rwanda !
Imana izagufashe muhungu mwiza


text:
Rwanda: Umugambanyi Mukabunani nawe ngo agiye gutanga ikirego gishinja Diane Rwigara
Rwanda: ishyaka PS-Imberakuri, igice cya Mukabunani, naryo ngo rigiye gutanga ikirego gishinja Diane Rwigara. Mu gihe akiburana ifungwa n’ifungurwa no kunganirwa mu by’amatageko n’umwunganizi we Me Buhuru Célestin nkuko rwasubukuwe ku wa gatatu taliki ya 18/10/2017 mu rukiko rwisumbuye rwa Nyarugenge; umwari Diane Rwigara akomeje kugerwa amajanja n’abambari b’agatsiko ka FPR-INKOTANYI.
Kuri 17/10/2017 nibwo mu kiganiro kigufi yahaye kimwe mu binyamakuru bya hano mu Rwanda umuyobozi wa rimwe mu mashyaka akorera hano mu Rwanda yashyigikiye Pahulo Kagame mu matora aherutse ya mandat ya 3 ariryo PS IMBERAKURI igice kiyomoye kuri Me NTAGANDA Bernard kikaba kiyobowe na Mukabunani Christine; yatangaje ko ishyaka rye rigiye gushyikiriza ubushinjacyaha ikirego riregamo Umwari Diane Rwigara kuba yaribye inyandiko y’abayoboke ba PS Imberakuri akayikoresha mu gushaka kwiyamamariza gutegeka u Rwanda.
Banyarwanda ibi byubuye mu gihe ubushinjacyaha burimo buhuzagurika ku byaha bushinja abo kwa Rwigara kandi icyo kirego kikaba kitari mubyo bumushinja ku ikubitiro, bikaba bitumvikana ukuntu uyu Mukabunani abyukije icyo kirego ! aho se ntibyaba ari rya technical rya FPR n’abambari bayo tumenyereye ? nta gushidikanya.
Gusa hambere ubwo Diane Rwigara yiyamamarizaga kuyobora u Rwanda yigeze kuvuga ko iyo liste y’abayoboke ba PS Imberakuri yashinjwaga na NEC (Commission y’igihugu y’amatora) atazi aho yavuye yongeraho kandi ko icyo atari ikibazo kuko hari nabo muli FPR-INKOTANYI bamusinyiye.
Ababikurikiranira hafi barasanga byanze bikunze uyu Mukabunani ari undi mutangabuhamya wiyongereye ku bashinja Diane Rwigara. Ni akumiro rwose ! uwapfuye yarihuse.
Banyarwanda, tubibutse ko ubusanzwe aya malisti avugwa y’abayoboke b’amashyaka abikwa ahantu hatatu muli rusange ariho mu bunyamabanga bw’ishyaka nyirizina, copies zikoherezwa muli Ministère y’ubutegetsi bw’igihugu mu nshingano zayo no muli commission y’igihugu y’amatora (NEC); bikaba bigaragara ko gushaka guhimbira umuntu ibinyoma wifashishije hamwe muli izi nzego za Leta y’agatsiko cyangwa ku buryo bwumvikanyweho n’aba bose byoroshye cyane.
Mukabunani akaba akomeza avuga ko agiye guteranya inama rusange y’abarwanashyaka ba PS IMBERAKURI bakemeza niba Diane Rwigara agomba kuregerwa icyo cyaha n’ishyaka rye ariko byose ndasanga ari nk’urwiyerurutso. Mureke tubitege amaso.
Byanditswe ku wa 18/10/2017, na :
A.BEN NTUYENABO, KIGALI-RWANDA.


text:
Kizza Besigye 'yafunguwe'
Umugore wa Kizza Besigye avuga ko Besigye yarekuwe ku wa Gatanu nijoro.
Polisi itangaza ko yasubiye iwe. Besigye yatawe muri yombi mbere yo gukora ikiganiro n’abanyamakuru.
Polisi ivuga ko yashakaga gutangaza amajwi ye bwite y’ibyavuye mu matora y’umukuru w’igihugu, kandi ivuga ko bitemewe n’amategeko.
Besigye ni we uhanganye na perezida Yoweri Museveni mu matora.
Museveni arizera kongera igihe cy’imyaka mirongo itatu amaze ku butegetsi.
Kizza Besigye yafunzwe igihe habaga igitero ku biro bikuru by’ishyaka rye, mu murwa mukuru Kampala.
byabaye nyuma y’amatora yabaye ejo hashize ku wa Kane.
Abasirikare n'abapolisi bateye ibiro bikuru by'ishyaka rye, FDC.
Polisi yanamishije ibyuka biryani mu maso igihe abashyigikiye Besigye bahanganaga.
Imibare y’agateganyo y’ibyavuye mu matora irerekana ko perezida Yoweri Museveni ari ku isonga.
Ariko abatavuga rumwe nawe bavuga ko yibye amajwi.


text:
Trump yanditse ayo magambo kuri Twitter ashingiye ku mwanzuro Akanama k’Umuryango w’Abibumbye Gashinzwe Umutekano ku Isi mu cyumweru gishize, wanengaga umugambi wa Israel wo gukomeza gushyira inyubako zitandukanye ku butaka bwa Palestine igenzura.
Trump yavuze ko Israel “yirengagijwe” ndetse “igasuzugurwa,”ubwo Amerika yifataga kuri uwo mwanzuro kandi ifite uburenganzira bwo kuwutesha agaciro, buzwi nka Droit de Veto.
Trump yagize ati “Ndi kugerageza ibishoboka mu kudaha agaciro imvugo nyinshi rutswitsi za Perezida Obama n’imbogamizi agenda ashyiraho. Nubwo byari bigiye kuba inzibacyuho y’amahoro-Sibyo!”
“Ntabwo twakomeza gutererana Israel ngo ifatwe muri ubu buryo bwo kudahabwa agaciro no gusuzugurwa. Bari basanzwe bafite Leta Zunze Ubumwe za Amerika nk’inshuti ikomeye, ariko siko bikimeze. Intangiriro ya byose yari amasezerano na Iran, none ubu ni Umuryango wAbibumbye! Shikama ukomere Israel, tariki 20 Mutarama ziregereje!”
Kuri uyu wa Gatatu umujyi wa Yeruzalemu wahagaritse gutorera umushinga wo kubaka inzu inzu 492 zirimo izo guturamo, insengero n’izindi nyubako za leta, bisabwe na Minisitiri w’Intebe wa Israel, Benjamin Netanyahu.
Ni igikorwa cyabayeho mbere y’uko Umunyamabanga wa Leta Zunze Ubumwe za Amerika Ushinzwe ububanyi n’amahanga, John Kerry yiteguraga kuvuga ijambo rigaruka ku miyoborere ya Obama n’ahazaza h’amahoro mu burasirazuba bwo hagati, harimo amakimbirane ya Israel na Palestine.
Kugeza uyu munsi Abayahudi basaga 500 000 batuye mu nzu zisaga 140 zubatswe na Israel guhera mu 1967 mu duce twa West Bank n’u Burasirazuba bwa Yeruzalemu, ibintu bifatwa nk’ibitemewe mu birebana n’amategeko mpuzamahanga.


text:
Muhammad Ali ni nde?
Bamwe bavuga ko Muhammed Ali ari we gihanga cya mbere kw'isi.
Ntagushidikanya ko mu mukino w'iteramakofe ntawigeze amera nkawe.
Amaze kuvuka kw'itariki ya 17 z'ukwa mbere mu mwaka w'i 1942, ababyeyi be bamwise Cassius Marcellus Clay, aho hari mu mujyi wa Louisville, I Kentucky muri Amerika.
Yakuze ari umwana mwiza kw'isura isa n'iy'abakobwa ariko akomeye kuburyo agukubise wagirango uriwe n'inzuki.
Ibyo byamuhaye igitekerezo cyo gukunda umukino.
Muhammed Ali yahawe icyubahiro mu gihugu cye bwa mbere, igihe yatsindiraga umudari wa Zahabu mu mikino Olympic yabereye I Roma mu Butaliyani mu mwaka w'i 1960.
Icyo cyubahiro ariko ntiyagihawe ageze iwabo muri Amerika, ubwo banze kumuha ibyo kurya agiye muri restaurent y'iwabo kubera uruhu rwe.
"Naravuze ngo, Natsindiye umudari wa Zahabu mu mikino Olympic mu minsi itatu ishize I Roma, kubera ibyo rero ndarya. Bituma mva muri iyo restaurent ntariye kandi nyamara narafashaga mu Kiliziya y'iwacu. Ndavuga ngo nibwo nkimara gutsindira umudari wa Zahabu none sinshoboye kurya. Ndavuga ngo aha hantu hari ikibazo," uko ni ko Muhaammad Ali yavuze.
Icyo gihe yahise ajugunya uwo mudali yaramaze gutsindira, ahita ajya gukina itaramakofe mu buryo bw'ababigize umwuga.
Atsinda imikino myinshi adategwa ariko aza gukubitwa hasi n'umwongereza Henry Cooper mu mwaka w'i 1963.
Aho hari kw'iround ya 4, ariko kw'iround ya 5 Clay wamaze guhinduka Muhammed Ali yaje kubyuka atsinda uwo mukino amaze kugarika Henry Cooper kw'iround ya 7.
Iyo ntsinzi ye yababaje cyane abamwangaga.
Mu myaka 3 ikurikiye Ali yatsinze imikino 9 yose ikomeye, ariko yanze kujya kurwana intambara Amerika yarwanaga muri Vietnam, yamburwa ikamba rye maze akatirwa gufungwa imyaka 5.
Icyo gihano ariko cyanzwe n'urukiko rw'ubujurire.
Nubwo yarezwe mu gikristu, nyina w'umuBatiste na se w'umumethodest, Muhammed Ali waje kuba umuyisilamu yanze kurahira na Bibiliya kugirango yinjizwe mu gisirikare nkuko byari itegeko ku basore bose bagombaga kujyanwa muri Vietnam.
Nyuma y'imyaka 3 adasubira mu kibuga, Muhammed Ali yaje kugaruka ariko atagifite ingufu nk'izambere, maze akubitwa na Joe Frazier.
Yaje kwihimura nyuma y'imyaka 2 akubita Frazier mu kwezi kwa 1 mu 1974, maze mu kwa 10 k'uwo mwaka ajya muri Zaire gukubitirayo George Foreman
Icyo gihe niwe wambere warugaruye ikamba rye mu mateka y'umukino w'iteramakofe, Ali kandi yakomeje no kurirwanaho na nyuma yaho inshuro nyinshi.
Muri 75 yongera guhura na Joe Frazier, umukino wabaye ikirangirire kurisha iyindi yose.
Icyo gihe Frazier yemeye ko atsinzwe bigeze kwiround ya 14 abonye adashobora kuva mu nguni yararimo.
Iyo mikino yatumye agira akayabu k'amadollar agera kuri miliyoni 60 z'amadollar y'amerika. Ariko muri za 80 arayarya arayamara, bituma agaruka mu kibuga.
Atsindwa kabiri maze ahitamo gusezera ku mukino w'iteramakofe. Nyuma y'imyaka mike, Muhammed Ali aza kurwara indwara bita Parkinson, ifatira mu bwonko maze igatuma umuntu atitira.
Ubwo yigira inama yo gushinga ikigo yise Ali Centre, gishinzwe kubungabunga Amahoro, imibereho myiza, Kubahana no Kwiteza imbere.
Ibi byatumye ataba Uwambere kw'isi mw'iteramakofe gusa, ahubwo anaba n'inkingi yo kurwanira imibereho myiza y'urubyiruko rw'abirabura bo muri Amerika.
N'umuryango w'abibumbye wamutoye kuyibera INTUMWA Y'AMAHORO mu mwaka w'i 2000.
Mu 96 Muhammed Ali ni we watwaye ya nkoni iriho umuriro itangiza imikino Olympic igihe yaberaga iwabo muri Amerika I Atlanta.
Mu kwezi kwa 7 k'umwaka w'i 2005 yatowe na Television y'inaha mu Bwongereza yitwa Sky ONE ko ariwe mukinnyi wa mbere kw'isi, imbere ya Pele, Lance Armstrong na Jack Nicklaus.
Kwitariki 9 z'ukwa 11 mu 2005 Muhammed Ali arongera ahabwa umudari wishimwe utangwa n'umukuru w'Amerika, ugahabwa umuntu waharaniye Ukwishyira ukizana kurusha abandi.
Uyu mudali kandi ni wo wa mbere mu midali ihabwa abacivil muri Amerika.
Muhammed Ali kandi yanditse ibitabo 2 kimwe cyitwa GOAT THE GREATEST OF ALL TIME, kirimo amafoto ye n'inyandiko we ubwe yigiriye mbese kirimo ubuzima bwe bwose, bikaba byaratwaye imyaka ine kugirango impapuro zigera kuri 800 zibashe gukwira icyo gitabo, nyuma yaho kandi yanditse ikindi akita The Soul of a Butterfly cyangwa se Ubugingo bw'ikinyugunyugu.
Iki cyo kirimo inama agira abantu mu buzima yaciyemo, imyemerere ye ku Mana hamwe rero n'ibimurikira ubuzima bw'abantu.
Mohammed Ali apfuye afite abana 9, abakobwa 7 n'abahungu 2 bose yabyaranye n'umugore we Lonnie Ali.
Umusaza wamutoje mw'iteramakofe Angelo Dundee yemeza ko nta muntu kw'isi yari yabona nka Muhammed Ali
"Muhammed Ali ni umwe gusa. Ntawundi muntu uzaba nka Muhammed Ali. Muhammed Ali niwe wa mbere kw'isi nabonye.
Ikidashidikanywaho ariko, n'uko nta mukinnyi wavuzwe cyane kw'isi akanashitura abantu nka Muhammed Ali.